Ταξίδι Διακοπές Χριστούγεννα στην Μπενελούξ |xilouris-travel.gr\nΧριστούγεννα στην Μπενελούξ\nΆμστερνταμ - Ρότερνταμ - Χάγη - Ντελφτ - Βρυξέλλες - Βαλλωνία - Λουξεμβούργο - Γάνδη - Μπριζ - Αμβέρσα\n1η ΗΜΕΡΑ Αθήνα - Άμστερνταμ (ξενάγηση & βραδινή βόλτα)\nΑναχώρηση από την Αθήνα και πτήση για το Άμστερνταμ. Άφιξη στο αεροδρόμιο «Schiphol». Αναχώρηση για την περιήγησή μας στην πόλη του Amsterdam. Μια ξεχωριστή πρωτεύουσα, τόσο Ρομαντική διαχρονικά όσο και σύγχρονη ταυτόχρονα. H πόλη συνθέτει την εικόνα ενός τεράστιου υπαίθριου μουσείου, που η πληθώρα των καναλιών, με την πολυπολιτισμικότητα των κατοίκων της, την καθιστούν μια από τις γνωστότερες, μητροπόλεις της Ευρώπης. Θα περιηγηθούμε στα ενδιαφέροντα αξιοθέατα απολαμβάνοντας την εκπληκτική θέα μέσα και έξω από το ιστορικό κέντρο της πόλης. Η διαδρομή μας μεταφέρει αρχικά στην υπέροχη και γεμάτη πράσινο ζώνη του Άμστερνταμ κατά μήκος του ποταμού Άμστελ με τις όμορφες παράκτιες κατοικίες του. Θα θαυμάσουμε τον παραδοσιακό 'Μύλο του Rembrandt' στις όχθες του ποταμού και το εντυπωσιακό 'Στάδιο Αρένα'. Θα συνεχίσουμε στο κέντρο της πόλης, το οποίο οριοθετείται από τρία κύρια ημικυκλικά κανάλια (και αμέτρητα άλλα περιμετρικά), που ενώνονται μεταξύ τους με περισσότερες από 1000! μικρές και μεγαλύτερες γέφυρες, για να δούμε μεταξύ άλλων το επιβλητικό 'Rijksmuseum', την πανύψηλη ‘’Δυτική Εκκλησία’’, το μοναδικό ‘’Παλάτι του Βασιλιά’’ στην κεντρική πλατεία Dam, τον ‘’πλωτό’’ Κεντρικό Σταθμό, μαζί με πολλά ακόμη στοιχεία μιας πόλης που 'επιπλέει' στη θάλασσα. Στην συνέχεια μεταφορά στο ξενοδοχείο στο Άμστερνταμ, και τακτοποίηση στα δωμάτιά μας. Το απόγευμα θα αναχωρήσουμε από το ξενοδοχείο για την βόλτα μας στο κέντρο του Amsterdam. Με την συνοδεία μας θα διασχίσουμε το ιστορικό κέντρο & θα περπατήσουμε στην Waterlooplein, διασχίζοντας την πλατεία Ρέμπραντ, το παζάρι των λουλουδιών, την Rokin και την κεντρική πλατεία Dam. Αμέσως μετά μπορείτε να συνεχίσετε την διασκέδαση σας στις τυπικές ολλανδικές παμπ η Restaurant της περιοχής. (Μετάβαση με τραμ και υπόδειξη στον τρόπο χρήσης του).\n2η ΗΜΕΡΑ Άμστερνταμ - Πλατεία Μουσείων - «Coster Diamonds» - (προαιρετικά Ολλανδική Ύπαιθρος – Εκδρομή στο Βόλενταμ)\nΤο πρωί θα αναχωρήσουμε από το ξενοδοχείο για την Πλατεία των Μουσείων. Εκεί θα επισκεφθούμε δωρεάν και με Ελληνόφωνη συνοδεία το μεγαλύτερο αδαμαντοκοπείο της πόλης, το γνωστό οίκο «Coster Diamonds», όπου θα γνωρίσουμε όλη τη διαδικασία επεξεργασίας των διαμαντιών, από το αρχικό έως το τελικό στάδιο, ενώ στη συνέχεια μπορούμε να δούμε ιστορικά «κομμάτια» καθώς και πληθώρα διαμαντιών μέσα από την τεράστια συλλογή κοσμημάτων του οίκου. Αμέσως μετά όποιος επιθυμεί μπορεί να επισκεφθεί τα φημισμένα μουσεία Van Gogh, Rijks (Εθνική Πινακοθήκη) και Stedelijk Museum (Σύγχρονης Τέχνης), που βρίσκονται ακριβώς απέναντι. Η μέρα μας συνεχίζεται για όσους το επιθυμούν με τη προαιρετική εκδρομή στο παραδοσιακό ψαροχώρι Volendam. Θα κάνουμε βόλτα στο παλαιό λιμανάκι. Κατά τη διάρκεια της εκδρομής θα έχουμε την ευκαιρία να γνωρίσουμε και τη ζωή της Ολλανδικής υπαίθρου, καθώς θα επισκεφθούμε μια τοπική Φάρμα Τυριών, όπου η «μικρή Ολλανδέζα», ντυμένη με την παραδοσιακή φορεσιά, θα μας παρουσιάσει πώς παρασκευάζονται τα πασίγνωστα τυριά, ενώ στη συνέχεια θα έχουμε τη δυνατότητα να δοκιμάσουμε τους αμέτρητους συνδυασμούς των γεύσεών τους (Κόστος 45€ το άτομο).\n3η ΗΜΕΡΑ Ρότερνταμ - Χάγη - Ντελφτ - Βρυξέλλες\nΜετά το πρωινό μας αναχώρηση από το ξενοδοχείο. Πρώτη μας στάση το Ρότερνταμ, το μεγαλύτερο εμπορικό λιμάνι της Ευρώπης με τους ουρανοξύστες, τα μοντέρνα και ιδιαίτερης αρχιτεκτονικής οικοδομήματα και τις εντυπωσιακές γέφυρες Βίλεμ & Εράσμους. Επόμενη επίσκεψη στο Ντελφτ, την πρώτη πρωτεύουσα του Ολλανδικού κράτους. Ιστορική πόλη με πανέμορφο Μεσαιωνικό κέντρο, μεγαλόπρεπους βασιλικούς ναούς και χαρακτηριστικά κανάλια. Συνεχίζουμε για τη Χάγη, έδρα των Διεθνών Δικαστηρίων και του Ολλανδικού Κοινοβουλίου, με το περίφημο Παλάτι της Ειρήνης, τα μοναδικής αξίας κτίρια που στεγάζουν Υπουργεία και Πρεσβείες. H πιο κομψή Ολλανδική πόλη! Πορεία για τις Βρυξέλλες. Η πρωτεύουσα του Βελγίου και της Ευρωπαϊκής Ένωσης μας περιμένει να την ανακαλύψουμε! H πανοραμική γνωριμία μας μεταφέρει μεταξύ άλλων στο Atomium, τα Βασιλικά Παλάτια του Λάκεν με τον ομώνυμο Βασιλικό Ναό, τον Γιαπωνέζικο Πύργο με την Κινέζικη Παγόδα, την Πλατεία Grand Sablon με τον ομώνυμο Ναό της Παναγίας Γοτθικού ρυθμού, το Εθνικό Ωδείο, το Δικαστικό Μέγαρο, το Μουσείο Καλών Τεχνών, την Βασιλική πλατεία με τα Ανάκτορα, την «Ευρωπαϊκή Γειτονιά», την Αψίδα του Θριάμβου. Μεταφορά στο ξενοδοχείο στις Βρυξέλλες και τακτοποίηση στα δωμάτιά μας. Στη συνέχεια θα αναχωρήσουμε από το ξενοδοχείο για τη βόλτα μας στη κεντρική πλατεία Grand Place, μια από τις ομορφότερες πλατείες παγκοσμίως.\n4η ΗΜΕΡΑ Βρυξέλες (περιήγηση πόλης)\nΗ Σημερινή μας μέρα μας είναι αφιερωμένη στην 'Πρωτεύουσα της Ευρώπης'. Αναχώρηση μετά το πρωινό για τη περιήγησή μας στη πόλη των Βρυξελλών, όπου μεταξύ άλλων θα δούμε τα, Atomium, το Βασιλικό Παλάτι του Laken και τον ομώνυμο Βασιλικός Ναό, τον Γιαπωνέζικο Πύργο και την Κινέζικη Παγόδα, την Πλατεία Grand Sablon με τον ομώνυμο Ναό της Παναγίας γοτθικού ρυθμού, το Εθνικό Ωδείο, το Δικαστικό Μέγαρο, το Μουσείο Καλών Τεχνών, το πανέμορφο 'Μπαλκόνι των Βρυξελλών στην άνω πόλη με την απρόσκοπτη θέα, τη Βασιλική πλατεία με τα Βασιλικά Ανάκτορα, το Ευρωκοινοβούλιο και την Αψίδα του Θριάμβου.\n5η ΗΜΕΡΑ Βρυξέλλες - Βαλλωνία - Λουξεμβούργο (προαιρετικά)\nΜετά το πρωινό μας ημέρα ελεύθερη. Προαιρετική σας προτείνουμε επίσκεψη σε ένα από τα μικρότερα κράτη της Ευρωπαϊκής Ένωσης. Καθ’ οδόν θα διασχίσουμε τον Βελγικό Νότο, μέσα από την κεντρική πεδιάδα με τις καταπράσινες εκτάσεις, τα γραφικά χωριουδάκια και τα μεγαλοπρεπή κάστρα. Η διαδρομή μας στη Βαλλωνία θα μας οδηγήσει σε μία από τις πιο όμορφες πόλεις της, την Ντινάντ. Θα έχουμε χρόνο για καφέ και περίπατο διπλά στον ποταμό Λέσε, που διαρρέει τη περιοχή. Συνεχίζοντας την πορεία μας προς το Λουξεμβούργο, θα μας συνεπάρει η εναλλαγή φυσικών τοπίων του νοτιοανατολικού Βελγίου. Φτάνοντας στον προορισμό μας θα αντικρίσουμε την πόλη που κατά ένα μεγάλο μέρος είναι χτισμένη μέσα σε χαράδρα και σήμερα είναι ένα από τα κέντρα λήψεως αποφάσεων, φιλοξενώντας πληθώρα Ευρωπαϊκών οργανισμών, αλλά και τραπεζικών ιδρυμάτων. Μεταξύ άλλων θα δούμε τον Καθεδρικό Ναό της Παναγίας, την εντυπωσιακή Κόκκινη γέφυρα με την απρόσκοπτη θέα, το θαυμαστό κτίριο της Φιλαρμονικής, την Place d' Armes (Κόστος 90€ το άτομο).\n6η ΗΜΕΡΑ Γάνδη - Μπριζ\nΜετά το πρωινό μας αναχώρηση από το ξενοδοχείο μας με προορισμό τη Γάνδη. Θα επισκεφθούμε το κέντρο της πόλεως, όπου θα δούμε το Δημαρχείο, το Διοικητήριο, τον Ναό του Αγ. Νικόλα, τον Καθεδρικό ναό του Αγίου Βονιφάτη και θα γνωρίσουμε την πόλη που υπήρξε κατά τον Μεσαίωνα ένα σπουδαίο εμπορικό λιμάνι της Ευρώπης. Συνεχίζουμε για τη διάσημη Μπριζ, μία από τις ομορφότερες πόλεις της κεντρικής Ευρώπης. Μια πόλη όπου ο χρόνος δείχνει να έχει σταματήσει στον Μεσαίωνα! Μεταξύ άλλων, το πάρκο με τη Λίμνη της Αγάπης, το παλαιότερο νοσοκομείο στην Ευρώπη του Αγίου Ιωάννη, ο Ναός της Παναγίας, η πολυφωτογραφημένη γέφυρα του Αγίου Βονιφατίου, το διοικητήριο και το ιστορικό κέντρο, μοναδικό στολίδι Μεσαιωνικής αρχιτεκτονικής. Μεταφορά στο ξενοδοχείο στην Μπριζ και τακτοποίηση στα δωμάτιά μας.\n7η ΗΜΕΡΑ Αμβέρσα - Αθήνα\nΑναχώρηση από το ξενοδοχείο και μεταφορά στην Αμβέρσα. Επίσκεψη σε μία από τις σπουδαιότερες πόλεις του Βελγίου, «σταυροδρόμι» των τεχνών και του εμπορίου, δίπλα στον ποταμό Σχέλντε. Φιλοξενεί ένα από τα μεγαλύτερα λιμάνια της Ευρώπης, που σε συνδυασμό με την απαράμιλλη γοητεία των μεγαλοπρεπών κτισμάτων, όπως το Δημαρχιακό Μέγαρο με τα γειτονικά συντεχνιακά κτίρια, τον Καθεδρικό ναό και το ιστορικό κέντρο, συνθέτει το δυναμικό παρόν με το ένδοξο παρελθόν της. Ολοκληρώνουμε στο αεροδρόμιο του Αϊντχόβεν για την πτήση της επιστροφής μας.\nΧριστούγεννα στην Πράγα\nΒΟΥΔΑΠΕΣΤΗ - SMART XMAS OFFER


Του κόσμου τα βιβλία: January 2010\nΑυτό είναι το πρώτο βιβλίο του Τσίνουα Ατσέμπε, του «πατέρα της αφρικανικής λογοτεχνίας» όπως αποκαλείται, που διαβάζω. Και είναι ένα βιβλίο εξαιρετικό, ένα μυθιστόρημα που αποπνέει Αφρική και παγκοσμιοποίηση, που μιλά άμεσα για τη διαφθορά και την αυθαιρεσία της εξουσίας. Ωστόσο, την ίδια ώρα είναι ένα βιβλίο που ξεφεύγει αρκετά τόσο από το δυτικό όσο κι από τον ανατολικό «κανόνα», καθώς ο συγγραφέας του περισσότερο μοιάζει να θέλει να μιλήσει για τις προκλήσεις των καιρών παρά να αφηγηθεί μια ιστορία. Οπότε ο μύθος είναι μοναχά το όχημα ή αν προτιμάτε το πρόσχημα, που δίνει στον γραφιά το μέσο να αναπτύξει τις θεωρίες και ανησυχίες του.\nΤα γεγονότα που παρακολουθούμε διαδραματίζονται σε μια χώρα που ανήκει στην αφρικανική ήπειρο της φαντασίας του Ατσέμπε, το ή την Καγκάν. Σ’ αυτή την απόλυτη εξουσία ασκεί ένας αξιωματικός του στρατού, που ανέβηκε στο ύπατο αξίωμα μετά από ένα πραξικόπημα και την ανατροπή μίας ακόμη διαφθαρμένης κυβερνήσεως. Γύρω του περιφέρεται ένα τσούρμο από αυλοκόλακες, που βασιλικότεροι του βασιλέως προσπαθούν να τον πείσουν να ανακηρύξει τον εαυτό του παντοτινό άρχοντα της χώρας. Ο μόνος που δεν προσπαθεί να τον καλοπιάσει μιλώντας για το μεγαλείο του και που τολμά, έστω και κάπως δειλά, να του λέει την αλήθεια έξω απ’ τα δόντια είναι ο υπουργός πληροφόρησης (ή παραπληροφόρησης) και παιδικός του φίλος, Κρις. Κι ο μόνος στον τύπο που δε διστάζει στιγμή να επικρίνει αυτόν και την κυβέρνησή του είναι ένας άλλος παιδικός του φίλος, και φωνή του λαού, ο Ικέμ. Ο συγγραφέας χρησιμοποιώντας σα σημείο αναφοράς αυτή τη φιλία μιλά για την εξουσία και το πώς αυτή διαφθείρει σχεδόν όλους όσοι την κατακτούν. Έτσι βλέπουμε τον Σαμ, που αρχικά το πορτρέτο του δίνεται με ανάλαφρα φωτεινά χρώματα, σιγά-σιγά να μεθά από το κρασί της εξουσίας κι από ένα ηθικό άντρα με αρχές να μεταμορφώνεται σ’ ένα αυταρχικό άρχοντα, που παντού βλέπει εχθρούς. Έτσι βλέπουμε τον Κρις, να μεταμορφώνεται λίγο κι αυτός, αλλά με πλήθος ενοχών, σε κάποιον που βάζει την πίστη του στον πρώτο, πάνω από τα δίκαια της κοινωνίας για την οποία αγωνίστηκε. Έτσι βλέπουμε τον Ικέμ, να μεθά από την ίδια τη δύναμη των λόγων του και να βλέπει εαυτόν σαν κάποιο ξεχωριστό, πάνω από τη μάζα των ανθρώπων, κάποιον που είναι φτιαγμένος για μεγάλα πράγματα. Ωστόσο, παρά τα μικρά ολισθήματα του τελευταίου, από τους τρεις «ήρωες» της ιστορίας, παραμένει ο πιο βαθιά ανθρώπινος, ένας αληθινός ιδεαλιστής, που δεν το έχει σε τίποτα να θυσιάσει τη ζωή του γι’ αυτά που πιστεύει.\nΜέσα από συζητήσεις, άρθρα και σχόλια, ο συγγραφέας μας περιγράφει με μελανό, αλλά πού και πού ανάλαφρο τρόπο, τις πραγματικότητες ενός στυγνού καθεστώτος που μέσα στην αλαζονεία και την αυταρέσκειά του μοιάζει να έχει χάσει κάθε επαφή με το γύρω του κόσμο. Η ειρωνεία διατρέχει πολλές σελίδες αυτού του βιβλίου, καθώς τα γεγονότα που ανιστορεί φαντάζουν στα μάτια μας περίπου σουρεαλιστικά. Εκεί που χτυπάει ωστόσο τα ρέστα του ο Ατσέμπε είναι όταν περιγράφει το πρώτο και μοναδικό ταξίδι του Κρις με το «Πολυτελές», ένα λεωφορείο που στο όλο σκηνικό μοιάζει τουλάχιστον με εξωπραγματικό, ένα λεωφορείο που θυμίζει περισσότερο πάθος παρά πόθο, μια εικόνα του μικρόκοσμου του μυθιστορήματος.\nΟι «Μυρμηγκοφωλιές στη Σαβάνα» δεν είναι ένα ευκολοχώνευτο βιβλίο. Είναι δύσκολο και είναι απαιτητικό. Ωστόσο ανταμείβει τον υπομονετικό αναγνώστη με εκ των ένδον γνώσεις για τα πεπραγμένα των δικτατορικών καθεστώτων στην Αφρική, αλλά και με μικρές δόσεις χιούμορ που του χαρίζουν αρκετά ειρωνικά και μη χαμόγελα, όπως όταν μαθαίνει ότι ένας από τους πλέον εκκεντρικούς δευτεραγωνιστές της υπόθεσης, ο Ματ Μέτικο (σε ελεύθερο μετάφραση: τρελογιατρός), κάποτε είχε αναρτήσει σε τοίχο, στην πτέρυγα καρδιακών νοσημάτων του νοσοκομείου όπου δούλευε, μια πινακίδα που έλεγε: «Ευλογημένοι είναι αυτοί που έχουν αδύναμη καρδιά, αφού θα συναντήσουν το θεό!»\nΈνα αφρικανικό μυθιστόρημα, που αξίζει να διαβαστεί, αν μη τι άλλο, για τις σκληρές του αλήθειες.\nPosted by lakis fourouklas at 5:21 PM No comments:\nLabels: Anthills of the Savannah, Chinua Achebe, αφρικανοί συγγραφείες, βιβλίο, παρουσίαση, τσίνουα ατσέμπε\nRyunosuke Akutagawa – Rashomon and other stories\nΑπόλαυσα πολύ την ανάγνωση αυτού του μικρού τόμου. Ο Ριονοσούκε Ακουταγκάουα είναι ένας μάστορας της μικρής φόρμας και ένας από τους καλύτερους γιαπωνέζους συγγραφείς. Αυτή η συλλογή περιλαμβάνει έξι ιστορίες από το μακρινό παρελθόν, όπου φαντασία και πραγματικότητα πάνε χέρι χέρι. Δύο απ’ αυτές μάλιστα χρησιμοποιήθηκαν για τη δημιουργία της αριστουργηματικής ταινίας «Ρασομόν»: η ομότιτλη, αλλά και το In a Grove.\nΑλλά, ας τις πάρουμε μία-μία από την αρχή:\nIn a Grove: Κάποιος δολοφονείται στο δάσος. Αμέσως συλλαμβάνεται κάποιος γνωστός εγκληματίας που δρα σ’ εκείνα τα μέρη, αλλά η αλήθεια δεν είναι και τόσο απλή. Η αφήγηση ξεδιπλώνεται μέσα από τις μαρτυρίες στην αστυνομία, τις απολογίες της γυναίκας του νεκρού και του υποτιθέμενου δολοφόνου, αλλά και του ίδιου του θύματος, που μας δίνει τη δική του εκδοχή μέσω ενός μέντιουμ. Η μια μαρτυρία μοιάζει να ακυρώνει την άλλη ξανά και ξανά.\nRashomon: Η μεγαλύτερη πύλη της πόλης του Κιότο έχει καταντήσει άντρο εγκλήματος, όπου συναντώνται όλοι της περιοχής οι καταραμένοι. Ανάμεσα σ’ αυτούς βρίσκεται πια και ένας υπηρέτης, τον οποίο μόλις απέλυσε το αφεντικό του. Κάθεται στο σκοτάδι και σκέφτεται ότι ο μόνος τρόπος για να επιβιώσει είναι να γίνει κλέφτης. Περιφερόμενος εδώ κι εκεί συναντά μια γυναίκα που ξεριζώνει τα μαλλιά των νεκρών για να φτιάξει μ’ αυτά περούκες ώστε να εξασφαλίσει τα προς το ζην. Αυτή θα είναι το πρώτο θύμα στη νέα καριέρα του.\nYam Gruel: Η ιστορία αυτή διαδραματίζεται έντεκα αιώνες πριν. Είναι η ιστορία του Γκόι (τίτλος λόγω επαγγέλματος και όχι όνομα), που πέφτει συνεχώς θύμα διακρίσεων λόγω της εμφάνισης του, χωρίς όμως να παραπονιέται ποτέ. «Κοκκινομύτη», έτσι τον αποκαλούν, περιγελώντας τον. Κάποια μέρα ένας προύχοντας τον ακούει να λέει ότι ποτέ δεν έχει αρκετές λιχουδιές για να φάει και τον προσκαλεί να τον συνοδεύσει σ’ ένα μακρινό ταξίδι. Στη διάρκειά του συμβαίνουν κάποια απροσδόκητα περιστατικά και μέχρι να φτάσουν στον προορισμό τους ο Γκόι δεν έχει πια και τόση όρεξη να φάει, αφού αν το κάνει πάει να πει ότι δεν έχει πια κάτι άλλο να στοχεύει.\nThe Martyr: Όπως διαβάζουμε αυτή η ιστορία είναι βασισμένη σ’ ένα παλιό μύθο. Ένα ορφανό παιδί υιοθετείται από τους ιησουίτες μοναχούς του Ναγκασάκι, οι οποίοι του δίνουν το όνομα Λορέντζο. Ο καλύτερός του φίλος είναι ο μοναχός Συμεών, στη σκιά του οποίου ουσιαστικά μεγαλώνει. Και μεγαλώνει υπέροχα. Γίνεται ένας όμορφος άντρας, τον οποίο βάζει στο μάτι μια πλούσια νέα της περιοχής. Εκείνος ωστόσο δεν ανταποκρίνεται στο φλερτ της. Μέχρι που μια μέρα τον κατηγορεί ότι την άφησε έγκυο. Εκείνος αρνείται πεισματικά να παραδεχτεί την ενοχή του, αλλά το κακό έχει ήδη γίνει. Τον διώχνουν από το μοναστήρι, ο Συμεών τον χτυπάει, κι εκείνος μη έχοντας άλλη επιλογή γίνεται ζητιάνος. Τα μυστικά μένουν κρυμμένα μέχρι που κάποια μέρα μια μεγάλη πυρκαγιά ξεσπάει στην πόλη. Τότε ο Λορέντζο σώζει την κόρη της κατηγόρου του από σίγουρο θάνατο και η αλήθεια βγαίνει στο φως. Μια αλήθεια ασυνήθιστη.\nKesa and Morito: Οι μονόλογοι δύο εραστών που συμφωνούν να σκοτώσουν τον άντρα της γυναίκας. Το τέλος μένει ανοικτό, αν και το υποψήφιο θύμα τους φαίνεται να έχει πάρει την υπόθεση στα χέρια του, αυτοκτονώντας.\nThe Dragon: Ένας άρχοντας των παλιών καιρών καλεί τους υποταχτικούς του να του αφηγηθούν μύθους και ιστορίες για να καταγράψει, αφού αδυνατεί να γράψει κάτι δικό του. Κάποιος από αυτούς του λέει την ιστορία του Χανάζο, του Μεγαλομύτη, ενός μοναχού που έφτιαξε για πλάκα μια πινακίδα που έλεγε ότι στις 3 του Μάρτη ένας δράκος θα αναδυθεί από τα νερά της λίμνης της περιοχής τους. Η φήμη θα εξαπλωθεί γρήγορα σε ολόκληρη την πόλη, αλλά και σε διπλανές επαρχίες και την προκαθορισμένη μέρα πλήθος κόσμου θα καταφθάσει εκεί για να παραβρεθεί στο μεγάλο γεγονός. Και ο δράκος δε θα τους απογοητεύσει.\nΈνα μικρός τόμος, πλούσιος σε εικόνες, σκέψεις, ψήγματα αληθινής ζωής και περίσσευμα φαντασίας.\nLabels: Rashomon and other stories, Ryunosuke Akutagawa, βιβλία, γιαπωνέζικη λογοτεχνία, διηγήματα, ρασομόν, Ριουνοσούκε Ακουταγκάουα


Ο Νίκος Μπαχαρίδης γεννήθηκε στο Λαγκαδά Θεσσαλονίκης. Εκθέτει από το 1971. Έχει καταπιαστεί με διάφορα υλικά, όπως ξύλο, μπρούντζο, αλουμίνιο. Κυρίαρχο υλικό όμως είναι η πέτρα..\nΕκτός από την γλυπτική ασχολήθηκε με τη ζωγραφική και τη χαρακτική. Έχει πραγματοποιήσει 6 ατομικές εκθέσεις και πήρε μέρος σε περισσότερες από 90 ομαδικές. Επίσης, τα τελευταία είκοσι χρόνια δραστηριοποιείται στον τομέα της Παλαιοντολογίας και συμμετέχει στην ομάδα έρευνας του Α.Π.Θ. του τμήματος Παλαιοντολογίας.\nΑπό το 1981 ως το 1994 συμμετείχε σε περιοδικές εκθέσεις της μικρής πινακοθήκης «Διαγώνιος». Είναι μέλος του Σ.Κ.Ε.Τ.Β.Ε. και της Μακεδονικής Καλλιτεχνικής Εταιρίας «Τέχνη».\nΈργα του βρίσκονται στην Δημοτική Πινακοθήκη Θεσσαλονίκης, στην Πινακοθήκη της Εταιρίας Μακεδονικών Σπουδών, στο Κρατικό Μουσείο Σύγχρονης Τέχνης, στη Νομαρχία Πιερίας, στη συλλογή της Μ.Κ.Ε. «Τέχνη» Κιλκίς, στο Δήμο Σταυρούπολης Θεσσαλονίκης, στο Βαφοπούλειο Πνευματικό Κέντρο, στο Λαογραφικό Μουσείο Θεσσαλονίκης, στο Αρχαιολογικό Μουσείο Αιανής Κοζάνης, στον Δήμο Νάουσας και σε ιδιωτικές συλλογές στην Ελλάδα και το εξωτερικό.\nΜε τα Γρεβενά τον συνδέουν δύο πράγματα: Η σύζυγός του που είναι Γρεβενιώτισσα, και η γεωλογική ιστορία της περιοχής. Έχει ασχοληθεί με την έρευνα και τις ανασκαφές της Μηλιάς, στην συντήρηση και την ανάδειξη των μοναδικών απολιθωμάτων.\nΠώς περιγράφει ο ίδιος τα έργα σου, τα οποία στη συντριπτική πλειοψηφία τους λαξεύτηκαν σε πέτρες του Βενέτικου και της περιοχής Λαγκαδάκια - Πόρος:\n''Μια σειρά με κεφάλια-μορφές, που ξεκίνησα πριν τρία χρόνια.\nΜια ιδέα, με επιλογή την πέτρα, που από μόνη της μοιάζει να είναι ένα κεφάλι. Εγώ αποκαλύπτω την μορφή του.\nΠολλές φορές μια πέτρα, μπορεί να μας γοητέψει με το χρώμα, με το σχήμα της.\nΣχήμα, που έχει διαμορφώσει η φύση στο μάκρος του χρόνου.\nΚαι συνέβησαν άπειρα γεγονότα και χρειάστηκαν πολλές διεργασίες για να φτάσει στη μορφή που βρέθηκε...\nΤο μυστικό της είναι κρυμμένο μέσα στη δομή της.\nΚατά τη διάρκεια της λάξευσης, δημιουργείται μια σχέση, προσπαθώ να αφουγκραστώ, γίνεται μια συνομιλία, αποκαλύπτεται και μου λέει τα... μυστικά της!''\nΜπορείτε να βρείτε τον κ. Μπαχαρίδη στο προσωπικό του προφίλ στο Facebook.


Το κόλπο αυτό έχει ξετρελάνει το διαδίκτυο και όχι άδικα! Το μόνο που χρειάζεσαι είναι ένα πλαστικό μπουκάλι και ένα πιστολάκι για τα μαλλιά και σε πολύ σύντομο χρόνο θα φτιάξεις υπέροχες μπούκλες σαν να έχεις βγει μόλις από το κομμωτήριο!\nΤα αποτελέσματα είναι πραγματικά θεαματικά, και θα το διαπιστώσετε και μόνες σας στα παρακάτω βίντεο που σας δείχνουν πως ακριβώς να το κάνετε. Μην χάνετε άλλο χρόνο λοιπόν και δοκιμάστε το στην επόμενη έξοδό σας, ασχέτως περίστασης, εποχής και ηλικίας! Γιατί πολύ απλά ταιριάζει σε όλες!\nΠώς λειτουργεί: Κόψτε μια τρύπα στο πλάι μιας κενής πλαστικής φιάλης, βεβαιωθείτε ότι το άνοιγμα είναι αρκετά μεγάλο ώστε να ταιριάζει στο ακροφύσιο του στεγνωτήρα μαλλιών σας. Στη συνέχεια, ρίξτε τα μαλλιά σας μέσα στο μπουκάλι. Γυρίστε το σεσουάρ σας, και παρακολουθήστε τη μαγεία να συμβαίνει. Όμως προσοχή! Υπάρχουν πράγματα που πρέπει να προσέξετε. Αρχικά μην ξεχάσετε πως δεν πρέπει να βάλετε το πιστολάκι σε υψηλή θερμοκρασία. Αν το κάνετε μπορεί να συμβούν δύο πράγματα: να κάψετε τα μαλλιά σας και να λιώσει το πλαστικό. Κάτι άλλο σε tip που ίσως σας φανεί χρήσιμο είναι πως καλό είναι τα μαλλιά να μην είναι ισιωμένα και να είναι καθαρά, φρεσκολουσμένα και απαλλαγμένα από τζελ και λακ.\nΔειτε ακομα Πιστολάκι για τα μαλλιά: 10 Κόλπα για τέλειο αποτέλεσμα\nΔειτε ακομα 15 πανεύκολα κόλπα για τα μαλλιά σας\nΟι τρεις τάσεις στα χρώματα μαλλιών για το φετινό καλοκαίρι!


Το «κουτί» όπου μάνες εγκατέλειπαν τα παιδιά τους – Reader's Digest\nΟταν τοποθετούσαν το μωρό στο κιβώτιο, ένα ηλεκτρικό κουδούνι ανήγγελλε στο προσωπικό του βρεφοκομείου την «πράξιν της εγκαταλείψεως». 1950. Η βρεφοδόχος ήταν ένα κιβώτιο που χωρούσε μέχρι και δύο βρέφη, ξαπλωμένα. Βρισκόταν στον εξωτερικό τοίχο βρεφοκομείων, για να μπορούν να αφήνουν κρυφά τα «απορριπτόμενα» μωρά. Η δεκαετία του 1950 ήταν μία δύσκολη περίοδος για την Ελλάδα. Η φτώχεια και ο συντηρητισμός, ανάγκαζαν πολλές γυναίκες να εγκαταλείπουν τα νεογέννητα παιδιά τους, είτε γιατί είχαν γεννηθεί εκτός γάμου, είτε γιατί δεν μπορούσαν να τα ζήσουν. Τότε αναβίωσε η μεσαιωνική πρακτική της βρεφοδόχου, για να μην παρατάνε τα ανεπιθύμητα βρέφη στα σκουπίδια, ή σε κάποια γωνιά του δρόμου.\nLatest\tShare this:Click to share on Twitter (Opens in new window)Click to share on Facebook (Opens in new window)Click to share on Google+ (Opens in new window)Click to share on LinkedIn (Opens in new window)Click to share on Tumblr (Opens in new window)Click to share on Telegram (Opens in new window)Click to share on Pocket (Opens in new window)Share on Skype (Opens in new window)Click to share on Pinterest (Opens in new window)Click to share on WhatsApp (Opens in new window)Click to share on Reddit (Opens in new window)Click to print (Opens in new window)Click to email this to a friend (Opens in new window)\tPrevious PostΤι είναι αυτό που δεν ξέρεις για το Facebook;\tNext PostΠρόγνωση καιρού για Πέμπτη 20-10-2016\tavailable for android phone\tSubscribe and Follow\tSubscribe


H Avast αποκτά την AVG | techpress.gr\nArchive-HOME / Internet / H Avast αποκτά την AVG\nΈνα μεγάλο deal έλαβε χώρα στον κόσμο των εταιρειών antivirus με την εξαγορά της AVG από την Avast.\nΗ Avast Software συμφώνησε να αγοράσει την AVG Technologies για 1,3 δισ. δολάρια σε μετρητά, προκειμένου να προσθέσει λογισμικό για την ενίσχυση της προστασίας κινητών τηλεφώνων από malware. Η εταιρία στοχεύει στη διείσδυση σε έναν αυξανόμενο αριθμό φυσικών συσκευών που συνδέονται στο ίντερνετ.\nΗ προσφορά της Avast, η οποία στηρίζεται από την εταιρία private equity CVC Capital Partners, είναι στα 25 δολάρια ανά μετοχή, όπως τόνισαν τα δύο μέρη σε σημερινή τους ανακοίνωση. Το ποσό είναι κατά 33% υψηλότερο σε σχέση με την τιμή κλεισίματος της AVG την Τετάρτη στο χρηματιστήριο της Νέας Υόρκης.\nΌπως τονίζει το Bloomberg, η συμφωνία μεταξύ των δύο εταιριών –οι οποίες ιδρύθηκαν στην Τσεχία πάνω από 20 χρόνια πριν- θα προσφέρει στην Avast πάνω από 400 εκατ. endpoints, 160 εκατ. από τα οποία είναι κινητά. Η εταιρία τόνισε πως προστατεύει 230 εκατ. ανθρώπους και επιχειρήσεις με τις εφαρμογές της.\n8 Ιουλίου, 2016|Tags: Antivirus, Avast, Avast software, AVG, deal, εξαγορά|


Θα Απουσιάσει από το AMA Pro Motocross ο Malcolm Stewart - Enduro Fighter\nΦωτογραφικό Υλικό 5ου Αγώνα Πανελληνίου Πρωταθλήματος Motocross 2018 Πύργος. 6oς Αγώνας Πανελληνίου Πρωταθλήματος Motocross 2018 – Λίστα Συμμετοχών.\nΘα Απουσιάσει από το AMA Pro Motocross ο Malcolm Stewart\nOn 11 Μαΐου 2018 ·\nΔεύτερη συνεχή χρονιά που δεν θα δούμε τον Malcolm Stewart στο AMA Lucas Oil Pro Motocross.\nΈνα γεγονός το οποίο σίγουρα δεν ωφελεί τον ίδιο και την πορεία του. Την πρώτη φορά που συνέβη, πέρσι δηλαδή ερχόμενος ως πρωταθλητής αποφάσισε να αγωνιστεί με σκοπό να προετοιμαστεί κατάλληλα για το Supercross του 2018. Φέτος παρά το ότι η χρονιά του ξεκίνησε σε μια μέτρια κατάσταση έχοντας τα θετικά και τα αρνητικά, κατέληξε με εργοστασιακή υποστήριξη από την JGR. Για το καλοκαίρι δεν θα καταφέρει να είναι ενεργός και αυτό όπως σύμφωνα ο ίδιος είπε όχι λόγο δικής του επιλογής απλά δεν έχει την ευκαιρία. Άλλο ένα στραβοπάτημα για τον Mookie. Δεν θα ήταν στους βασικούς διεκδικητές του πρωταθλήματος αλλά σίγουρα θα είχε την βελτίωση που θα ήθελε στον τομέα της φυσικής του κατάστασης, κάτι για το οποίο αντιμετωπίζει προβλήματα και στο Supercross.


Η τέχνη και τα μέσα του πολέμου αλλάζουν, η Ελλάδα τι θα κάνει; – γεωστρατηγικη\nΠριν τη βιομηχανική επανάσταση και τη δημιουργία του γνωστού δυτικού εθνικού κράτους, υπήρχε το φεουδαρχικό σύστημα, με τους δουλοπάροικους και τους ιδιωτικούς στρατούς των αρχόντων.\nΜετά την ανατροπή του φεουδαρχικού συστήματος και τη δημιουργία των ενιαίων εθνικών κρατών, δημιουργήθηκαν και οι οργανωμένοι εθνικοί «εθελοντικοί» στρατοί, όπου ο κάθε άρρεν πολίτης υπηρετεί υποχρεωτικά μια ορισμένη θητεία και επιστρέφει μετά στην ιδιωτική του ζωή ή επιστρατεύεται σε περίπτωση πολέμου.\nΣήμερα και όσο προχωρά η παγκοσμιοποίηση, στόχος της οποίας είναι η διάλυση των εθνικών κρατών και η δημιουργία μιας ενιαίας παγκόσμιας αγοράς, επανέρχεται και η τάση δημιουργίας μισθοφορικών στρατών (ήδη υπάρχουν αρκετοί), μέχρι που μελλοντικά θα φτάσουμε στο σημείο να υπάρχουν ιδιωτικοί στρατοί γύρω από κάθε διεθνή οικονομικό ολιγάρχη.\nΗ τάση αυτή δεν θα ανατραπεί. Ο κόσμος πλέον, μετά και το Β΄ Παγκόσμιο Πόλεμο, αλλά και την απειλή ενός πυρηνικού ή βιολογικού ολοκαυτώματος, δεν θέλει να ξαναζήσει αυτή την αιματοχυσία. Εξάλλου η σύγχρονη τεχνολογία, η ανάπτυξη της επιστήμης έναντι των δεισιδαιμονιών, το διαδίκτυο, οι επικοινωνίες, οι συγκοινωνίες, τα συνεχή διεθνή ταξίδια και το διεθνές εμπόριο έχουν φέρει πιο κοντά τους λαούς, οι οποίοι (και ειδικά οι πιο πολιτισμένοι εξ αυτών) δεν είναι πλέον πρόθυμοι να θυσιαστούν για πράγματα που πολλοί θεωρούν ήσσονος σημασίας. Για παράδειγμα ελάχιστοι Χριστιανοί πλέον είναι διατεθειμένοι να σκοτωθούν εναντίον της θρησκείας του Ισλάμ, ενώ ισχύει το αντίθετο.\nΤαυτόχρονα, η τεράστια ανάπτυξη της πολεμικής τεχνολογίας, έχει αλλάξει τα δεδομένα του πολέμου. Στο κοντινό μέλλον δεν θα έχουν καμία αξία τα τεθωρακισμένα οχήματα, τα κανόνια, οι βόμβες και γενικά οι μεγάλες στρατιωτικές (σε προσωπικό) δυνάμεις οι οποίες δεν θα έχουν την εμπειρία και τα μέσα του σύγχρονου πολέμου.\nΑπό εδώ και στο εξής, η έκβαση των πολέμων και ειδικά των σύντομων αλλά μεγάλης στρατηγικής σημασίας συγκρούσεων, θα εξαρτάται από τρεις βασικούς παράγοντες: α) τα μέσα του ηλεκτρονικού πολέμου (αμυντικού και επιθετικού), β) την ποσότητα και καταλληλότητα των Drones που θα διατίθενται και γ) τον εμπειροπόλεμο μισθοφορικό στρατό που θα είναι διαθέσιμος. Εννοείται ότι πρέπει να υπάρχει αεροπορία, ναυτικό και πυραυλικά συστήματα, αλλά αυτά τα μέσα έρχονται σε δεύτερη μοίρα σε σχέση με τα πρώτα και αφορούν μια γενικευμένη με βάθος χρόνου σύρραξη. Γενικά, τα κράτη που θα επιμείνουν στο παλιό τρόπο πολέμου, πολύ φοβάμαι ότι τελικά θα στέλνουν τους άπειρους και απροστάτευτους στρατιώτες τους σε μια πολεμική «κιμαδομηχανή». Όλοι είδαμε πρόσφατα τις αποκρουστικές εικόνες με τους σκοτωμένους Αρμένιους στρατιώτες από τα τουρκικά drones και τους ισλαμιστές μισθοφόρους, καθώς και το αποτέλεσμα αυτής της σύντομης, αλλά μεγάλης στρατηγικής σημασίας σύγκρουση. Στην εικόνα του άρθρου, εμφανίζεται ο τρόπος με τον οποίο προσπάθησε να πολεμήσει η Αρμενία.\nΓια να έλθουμε λίγο και στο παράδειγμα της Ελλάδας. Η Ελλάδα έχει πάψει πια και ειδικά μετά το 1922, να είναι μια χώρα επιτιθέμενη. Αρκείται σε αυτά που έχει, στον χερσαίο χώρο, στα νησιά, στις θάλασσες, στην ΑΟΖ και στην υφαλοκρηπίδα που της αναγνωρίζει το διεθνές δίκαιο. Ίσως μάλιστα να πίστεψε κάποια στιγμή, μετά τη μεταπολίτευση, ότι ήλθε το τέλος της ιστορίας και ότι δεν χρειάζεται να επενδύει πλέον σε πολεμική βιομηχανία. Αντιθέτως, διάφορα γειτονικά κράτη (Τουρκία, Σκόπια, Αλβανία κ.λ.π.), έχουν αρχίσει πλέον έντονα να θέλουν να αφαιρέσουν από την Ελλάδα κυριαρχικά δικαιώματα ή και εθνική κυριαρχία. Ακόμα και η Ιταλία και η Αίγυπτος κέρδισαν πρόσφατα, στις σχετικές συμφωνίες που υπογράφηκαν, σε βάρος των ελληνικών κυριαρχικών δικαιωμάτων. Επομένως, η Ελλάδα πρέπει να είναι έτοιμη να αντιμετωπίσει τις προκλήσεις αυτές εάν θέλει να διατηρήσει την υπάρχουσα κατάσταση.\nΗ χώρα μας όμως, δεν έχει αναπτύξει βαριά πολεμική βιομηχανία και φυσικά τώρα, εκτός του ότι δεν μπορεί λόγω χρεοκοπίας, θα ήταν, σύμφωνα με τα ανωτέρω, μάταιο και αναχρονιστικό. Δεν μπορούμε να σκεφτόμαστε πλέον τώρα να φτιάξουμε στην Ελλάδα εργοστάσια που να κατασκευάζουν τάνκς, κανόνια και βόμβες. Η μορφή του πολέμου αλλάζει.\nΗ αλλαγή όμως αυτή, βοηθά περισσότερο κράτη σαν το δικό μας, που δεν έχουν κάνει επενδύσεις σε βαριά πολεμική βιομηχανία, απ’ ότι κράτη με μεγάλες πολεμικές βιομηχανίες. Εμείς μπορούμε πολύ εύκολα και με πολύ μικρό κόστος, αφενός να κατασκευάσουμε μέσα ηλεκτρονικού πολέμου, αποκλειστικά δικά μας, αφετέρου, να κατασκευάσουμε drones (κανονικά και καμικάζι). Σε ότι δε αφορά στη δημιουργία μισθοφορικού στρατού, από εμπειροπόλεμους μαχητές Έλληνες και άλλων εθνικοτήτων, γι’ αυτό μάλλον θα πρέπει πρώτα να ζητήσουμε την άδεια από τους αριστεριστές.


Τα άγνωστα Χριστούγεννα του 1944: Όταν το ΕΑΜ απέτρεψε την αγγλική απόβαση στη Μυτιλήνη - 3pointmagazine\nΔιοικητής των βρετανικών στρατευμάτων ήταν ο Άγγλος ταξίαρχος Turnbull, επικεφαλής μοίρας αγγλικών πολεμικών και μεταγωγικών καραβιών. Σ’ αυτά περιλαμβάνονταν το αγγλικό καταδρομικό «Σείριους», το αγγλικό ναρκαλιευτικό «Στάφα», ένα μικρό αγγλικό αποβατικό, ένα αγγλικό σκάφος ΜL, το ελληνικό αντιτορπιλικό «Κανάρης» το οποίο και βρισκόταν σε «κράτηση» επειδή το πλήρωμά του είχε αρνηθεί να υπακούσει τον κυβερνήτη του που είχε διατάξει να χτυπηθεί με κανονιοβολισμούς ο Πειραιάς και τέλος το ελληνικό υποβρύχιο «Νηρεύς» που όπως αποδείχθηκε από μέρες βρισκόταν έξω από το λιμάνι της Μυτιλήνης. Τα μεταγωγικά σκάφη ήταν τρία, ένα επτά χιλιάδων τόνων, ένα πέντε χιλιάδων τόνων και ένα τεσσάρων χιλιάδων τόνων.\nΣτο επιταγμένο από τους Βρετανούς τότε ξενοδοχείο «Αιγαίον» στη σημερινή πλατεία Σαπφούς (όπου σήμερα στεγάζονται τα γραφεία της νομαρχιακής επιτροπής Λέσβου του ΚΚΕ) έγιναν οι πρώτες διαπραγματεύσεις μεταξύ των δυο πλευρών με στόχο την αποφυγή της σύγκρουσης. Από το ΕΑΜ στην επιτροπή θα συμμετείχαν ο γραμματέας του Απόστολος Αποστόλου και ο Αχιλλέας Κοντάρας, από τον ΕΛΑΣ ο διοικητής του Βασίλης Ευλαμπίου, από το φρουραρχείο ο φρούραρχος του ΕΛΑΣ Φώτης Δήμου και από την εθνική πολιτοφυλακή και εθνοφυλακή ο ταγματάρχης Σοφοκλής Βουρνάζος στέλεχος στη διάρκεια της κατοχής της οργάνωσης «Όμηρος» και με επαφές με το κλιμάκιο της αγγλικής υπηρεσίας Μ.Ι.6. Στο ξενοδοχείο «Αιγαίον» οι παραπάνω συναντήθηκαν με το διοικητή νήσων Αιγαίου Χρ. Τσιγάντε ο οποίος και τους ανακοίνωσε πως αυτοκρατορικά στρατεύματα αποτελούμενα από οκτακόσιους ινδούς στρατιώτες θα αποβιβαστούν στο νησί για να ξεκουραστούν, να γυμναστούν και στη συνέχεια να αναχωρήσουν για τα Δωδεκάνησα «όπου και θα πολεμήσουν τον κοινό εχθρό». Το αίτημα απορρίφθηκε αμέσως μια και όπως ειπώθηκε «η κατάσταση είναι κρίσιμη και τυχόν απόβαση θα αποτελούσε πρόκληση όταν μάλιστα στην Αθήνα γίνεται πόλεμος». Στην απάντηση της επιτροπής ο Τσιγάντες απάντησε με πρόσκληση στο «Σείριους» όπου και ο Turnbull θα συναντιόταν με τους εκπροσώπους των ΕΑΜικών οργανώσεων. Στο μεταξύ στην προκυμαία της Μυτιλήνης είχαν αρχίσει να συγκεντρώνονται πολίτες με κάθε λογής οπλισμό αλλά και ένοπλες ομάδες του ΕΛΑΣ. Στη διάρκεια των πρώτων διαπραγματεύσεων μάλιστα το σκάφος ML προσπάθησε να πλησιάσει στην προκυμαία και να αποβιβάσει στρατό, προσπάθεια η οποία και αποκρούστηκε δυο φορές από τους συγκεντρωμένους πολίτες και στρατιωτικούς του ΕΛΑΣ.\nΤότε και ειπώθηκε για πρώτη φορά από κάποιους το σύνθημα «γκομπάκ», μυτιληνιά παράφραση του «go back», σύνθημα το οποίο και ονομάτισε τις τριήμερες συγκρούσεις σαν «μάχη του γκομπάκ».\nΣτις 9 το πρωί της 25 Δεκεμβρίου 1944 η επιτροπή των ΕΑΜικών οργανώσεων απορρίπτει γραπτά τα αιτήματα των Βρετανών ενώ έχει συμπληρωθεί πλήρως η άμυνα της πόλης, όλο δε το λιμάνι είναι κατειλημμένο από ένοπλους πολίτες. Σε όλη τη διάρκεια της μέρας των Χριστουγέννων και της νύχτας 25 προς 26 Δεκεμβρίου οι συναγερμοί στην ΕΑΜική πλευρά διαδέχονται ο ένας τον άλλο μια και από τα αγγλικά πλοία ξεκινούσαν αποβατικές ενέργειες οι οποίες όμως και στη συνέχεια σταματούσαν. Το μεσημέρι της 26ης Δεκεμβρίου το αγγλικό φορτηγό, το μόνο σκάφος που είχε καταφέρει να πλευρίσει στο εξωτερικό λιμάνι, αποπλέει και ενώνεται με τα υπόλοιπα πλοία που βρισκόταν έξω από το λιμάνι. Έως το βράδυ της 27ης Δεκεμβρίου όλα τα πλοία πλην του «Σείριους», κατά διαστήματα είχαν φύγει.\nΤο πρωί της ίδιας μέρας ο συγκεντρωμένος λαός ζητά την απόλυση του νομάρχη Κόντη που δεν είχε συμπαρασταθεί στις λαϊκές κινητοποιήσεις. Στο κτίριο της νομαρχίας το ίδιο απόγευμα ο Turnbull σε συνάντησή του με εκπροσώπους των ΕΑΜικών οργανώσεων εκφράζει τη λύπη του για την παρεξήγηση και ζητά απλώς να αποβιβαστεί ένα μικρό τμήμα 70-80 ανδρών που θα παρελάσει στην προκυμαία και θα καταθέσει στεφάνι σε ένα μνημείο πεσόντων. Και αυτό το αίτημα του Άγγλου στρατιωτικού δεδομένης πλέον της συγκεντρωμένης ισχύος των ΕΑΜικών οργανώσεων απορρίπτεται.


Προλεταριακή Σημαία: Απριλίου 2013\nΗΡΘΕ Η ΩΡΑ ΓΙΑ ΜΑΖΙΚΟ ΑΓΩΝΙΣΤΙΚΟ ΠΑΡΩΝ ΤΩΝ ΕΚΠΑΙΔΕΥΤΙΚΩΝ!\nΔεν υπάρχουν «σωτήρες» των εργαζομένων και των λαών. Το τι έχουμε και τι χάνουμε κάθε φορά, καθορίζεται από τη δικιά μας μαζική αποφασιστική παρουσία και πάλη. Δεν θα μας σώσει μια «άλλη κυβέρνηση» ή μια «άλλη ΟΛΜΕ». Φτάσαμε ως εδώ με την ολέθρια λογική της ανάθεσης και της κοινοβουλευτικοποίησης του κινήματος!\nΗ εργατική Πρωτομαγιά δεν είναι αργία, δεν είναι γιορτή της άνοιξης και των λουλουδιών όπως θέλουν να την παρουσιάζουν για να ηρεμήσουν τα πνεύματα. Είναι ΑΠΕΡΓΙΑ και ΠΑΛΗ ΤΑΞΙΚΗ. Έξι χρόνια μετά τον αιματοχυμένο αγώνα των εργατών στο Σικάγο το 1886 με σύνθημα "8 ώρες δουλειά 8 ώρες ανάπαυση 8 ώρες ύπνου" στην Ελλάδα γίνεται η πρώτη πρωτομαγιάτικη συγκέντρωση με βασικά αιτήματα ΟΚΤΑΩΡΟ, ΚΟΙΝΩΝΙΚΗ ΑΣΦΑΛΙΣΗ, ΚΥΡΙΑΚΗ ΑΡΓΙΑ. Αιτήματα που σήμερα, 121 χρόνια μετά, είναι επίκαιρα.\nΤΑ ΙΜΠΕΡΙΑΛΙΣΤΙΚΑ ΑΔΙΕΞΟΔΑ ΔΕΝ ΕΓΚΥΜΟΝΟΥΝ ΕΛΠΙΔΕΣ ΑΛΛΑ ΚΙΝΔΥΝΟΥΣ!\nΣτη συριακή επικράτεια έχει διαφανεί σε όλες του τις διαστάσεις το αδιέξοδο στο οποίο έχει περιέλθει η ιμπεριαλιστική αντιπαράθεση αλλά και η εσωτερική της αντανάκλαση. Αδιέξοδο που εκφράζεται πρώτα και κύρια στο στρατιωτικό πεδίο, με τους συσχετισμούς δύναμης. Διότι, παρά τις διαφοροποιήσεις του τελευταίου χρόνου, η πλάστιγγα δεν έχει γύρει προς κάποια πλευρά. Ο κυβερνητικός στρατός διαθέτει πολύ περισσότερα αποθέματα συνοχής και δύναμης από αυτά που θεωρούσαν οι δυτικοί υπέρμαχοι της επέμβασης. Ενώ ο «Ελεύθερος Συριακός Στρατός» έχει πολύ περισσότερα προβλήματα συντονισμού και ελέγχου των πολυποίκιλων ομάδων που δρουν είτε στο εσωτερικό του είτε παράλληλα με αυτόν. Ενδεικτικά είναι από αυτή την άποψη τα προβλήματα που προκαλεί στο προφίλ που πασχίζει να διαμορφώσει ο «Ελεύθερος Συριακός Στρατός» η δράση του «Μετώπου αλ Νούσρα». Το οποίο επιδίδεται σε τυφλές βομβιστικές επιθέσεις σε κατοικημένες περιοχές με αλαουιτικούς και χριστιανικούς πληθυσμούς. Ενώ την πρώτη μέρα της συνόδου του G-8, προς ενίσχυση των επιχειρημάτων της Ρωσίας αλλά και της Γερμανίας και θορυβώντας τις ΗΠΑ, ο ηγέτης του μετώπου ανακοίνωσε ότι ενώνει τις δυνάμεις του με την «Αλ Κάιντα» του Ιράκ, δημιουργώντας από κοινού το «Ισλαμικό Κράτος στο Ιράκ και το Λεβάντε».\nΑυτό το αδιέξοδο τροφοδοτεί εντάσεις αλλά και διαφοροποιήσεις και προβληματισμούς στο πολιτικό πεδίο. Ξεκινώντας από τους δυτικούς ιμπεριαλιστές, η Αγγλία στα τέλη του Μάρτη χορηγούσε 11 εκατομμύρια για «μη θανατηφόρο» οπλισμό στους αντικαθεστωτικούς μιας και η ΕΕ δεν μπορούσε, λόγω των αντιρρήσεων της Γερμανίας, να πάρει απόφαση. Οι ΗΠΑ χορήγησαν και αυτές 60 εκατομμύρια δολάρια, επιμένοντας στην μη αναβάθμιση (επίσημα τουλάχιστον) της στρατιωτικής βοήθειας προς τους αντικαθεστωτικούς. Η Γαλλία, ενώ είχε ανακοινώσει αποστολή όπλων, τελικά την ανέβαλε για όταν… «θα είναι σίγουρη πού θα πάνε τα όπλα». Οι ΗΠΑ έχουν εκφράσει ανοιχτά την ανησυχία τους για τη δράση του «Μετώπου αλ Νούσρα» το οποίο έχει κατατάξει στις τρομοκρατικές οργανώσεις (προς δυσαρέσκεια της Σαουδικής Αραβίας).\nΕίναι φανερό πως αυτή η αμφιθυμία των δυτικών ιμπεριαλιστών όσον αφορά το είδος και την ποιότητα της στήριξης των αντικαθεστωτικών της Συρίας αντανακλά τα προβλήματα που έχουν στον έλεγχο της «Εθνικής Συριακής Συμμαχίας» και ευρύτερα των αντικαθεστωτικών. Κάτι που φυσικά συνδέεται με την «επόμενη μέρα» στην μετά Άσαντ εποχή, που αμερικάνοι, άγγλοι και γάλλοι ιμπεριαλιστές ευελπιστούν να προωθήσουν στη Συρία. Ίσως αυτή η διαπάλη των δυτικών ιμπεριαλιστών αποτελεί το πιο σημαντικό στοιχείο αυτή της μεταβατικής φάσης που διέρχεται το συριακό ζήτημα. Μια διαπάλη που μπλέκεται με τον ανταγωνισμό των χωρών της περιοχής για τη διατήρηση ή την κατάχτηση θέσης και ρόλου στις εξελίξεις. Ας δούμε.\nΣτα τέλη Μάρτη και στην τελευταία σύνοδο του Αραβικού Συνδέσμου και μετά από πρόσκλησή του, ο πρόεδρος της «Εθνικής Συριακής Συμμαχίας» Μουάζ αλ Χατίμπ κατέλαβε την έδρα της Συρίας που είχε μείνει κενή από τον περασμένο Οκτώβρη. Κι αυτό ως αντίποινα στην άρνηση της κυβέρνησης Άσαντ να συμμορφωθεί με το σχέδιο «ειρήνευσης» του τότε απεσταλμένου του ΟΗΕ και του Αραβικού Συνδέσμου Κόφι Ανάν. (Να θυμίσουμε πως ούτε οι ένοπλες ομάδες των αντικαθεστωτικών είχαν συμμορφωθεί, αλλά αυτά είναι ψιλά γράμματα για τους Δυτικούς και τους υποτακτικούς τους στον Αραβικό Σύνδεσμο). Εδώ τελειώνουν τα καλά νέα για τους αντικαθεστωτικούς, όπως εύστοχα παρατήρησε αρθρογράφος ελληνικής εφημερίδας. Γιατί τόσο πριν όσο στη διάρκεια αλλά και μετά τη σύνοδο οι αντιθέσεις δύσκολα κρυβόντουσαν. Κατ’ αρχάς, λίγες μέρες πριν από τη σύνοδο είχαμε την παραίτηση (που ανακλήθηκε) του Χατίμπ με αφορμή την ανάδειξη, μετά από ισχυρές πιέσεις της Τουρκίας και του Κατάρ, ενός άγνωστου πληροφορικάριου Συροαμερικανού και φυσικά κατοίκου ΗΠΑ, ονόματι Γασάν Χίτο, στη θέση του πρωθυπουργού της «Συμμαχίας». Ο Χίτο εξέφρασε από την αρχή τη σκληρή γραμμή, την εφ’ όλης της ύλης σύγκρουση με το καθεστώς Άσαντ. Σε αντιπαράθεση με την εκφρασμένη δημόσια θέση του Χατίμπ, αλλά και άλλων μελών της «Συμμαχίας», για τη δυνατότητα να βρεθεί ένας συμβιβασμός με το καθεστώς Άσαντ, που θα δημιουργήσει τις προϋποθέσεις, μέσω μιας μεταβατικής περιόδου, για μια άλλη πολιτική κατάσταση στη Συρία. Μια τέτοια λύση, που όπως έχει γραφτεί συζητούσε ή και προωθούσε η Ρωσία (που είχε έρθει και σε επαφή με την ηγεσία της «Συμμαχίας»), είναι φανερό ότι τραβούσε το χαλί κάτω από τα πόδια δυνάμεων που έχουν επιλέξει την ένταση. Και έδινε ανάσες στην πολιτική της Ρωσίας που εδώ και καιρό δεν «εμμένει δογματικά» στην παραμονή του Άσαντ στην εξουσία αλλά αναζητεί και άλλες «λύσεις» που θα της δίνουν τη δυνατότητα να μείνει στις εξελίξεις και … στη Συρία.\nΟ ίδιος ο Αραβικός Σύνδεσμος είναι επίσης πολλαπλά χωρισμένος. Το Κατάρ κρατάει την πιο επιθετική στάση μαζί και με την Τουρκία (η οποία βέβαια προσπαθεί να διατηρήσει κάποιες ισορροπίες) έναντι του συριακού ζητήματος. Δεν είναι τυχαίο πως από το Κατάρ έχει σταλεί το 70% των όπλων στους σύρους αντικαθεστωτικούς. Από την άλλη μεριά, η φανερά δυσαρεστημένη από την ενίσχυση της επιρροής του Κατάρ στους αντικαθεστωτικούς Σαουδική Αραβία, πριν πέσει η αυλαία της συνόδου του Αραβικού Συνδέσμου, ανακοινώνει πως στέλνει βαρύ οπλισμό στον «Ελεύθερο Συριακό Στρατό». Με σκοπό την κατάληψη του αεροδρομίου Ναϊράμπ (δίπλα στο Χαλέπι), από το οποίο ο συριακός κυβερνητικός στρατός εφοδιάζεται όπλα από τη Ρωσία και το Ιράν, και με σκοπό την εδραίωση της κυριαρχίας των αντικαθεστωτικών στη Βόρεια Συρία. Σαουδική Αραβία, Ιορδανία και Ηνωμένα Αραβικά Εμιράτα κρατούν γενικότερα μια λιγότερο επιθετική στάση αν και πιέζονται (π.χ. η Σαουδική Αραβία) ώστε να μη μείνουν πίσω από τις εξελίξεις, ενώ η –καθόλου αμελητέα- Αίγυπτος εξακολουθεί να μην αναμειγνύεται.\nΣε όλα αυτά πρέπει να συνυπολογίσουμε την επαναπροσέγγιση Τουρκίας-Ισραήλ made in USA, που εξ αντικειμένου δίνει επιπλέον δυνατότητες για επιθετικούς σχεδιασμούς στους Αμερικάνους. Ευρύτερα θα μπορούσαμε να συμπεράνουμε λοιπόν πως οι Δυτικοί με προεξάρχοντες τους αμερικάνους ιμπεριαλιστές ήδη οικοδομούν τους όρους για την ανατροπή αυτής της «ισορροπίας του τρόμου», κατεύθυνση που πριμοδοτούν η καθεμιά και για δικούς της λόγους περιφερειακές δυνάμεις όπως η Τουρκία και οι αντιδραστικές μοναρχίες του Κόλπου.\nΜ’ άλλα λόγια, παρά την επιφανειακή ύφεση, κάθε μέρα που περνάει ο συριακός λαός και η χώρα του βυθίζονται όλο και περισσότερο σε μια καταστροφική δίνη που θα τους σημαδέψει για πολλά χρόνια. Και με τις δυνάμεις που παλεύουν για μια άλλη πορεία της ιστορικής εξέλιξης να απουσιάζουν.\nΔιαψεύστηκαν εν τέλει και οι δημοσκοπήσεις και η διαδεδομένη εκτίμηση για το αποτέλεσμα των προεδρικών εκλογών στη Βενεζουέλα. Ο διάδοχος του Τσάβες, Νικολάς Μαδούρο, επικράτησε σχεδόν οριακά του υποψηφίου της δεξιάς αντιπολίτευσης Ενρίκε Καπρίλες, με διαφορά 272.000 ψήφων. Ο Μαδούρο συγκέντρωσε 7,6 εκατομμύρια ψήφους περίπου και ποσοστό 50,78% και ο αντίπαλός του, κυβερνήτης της επαρχίας Μιράντα, 7,3 εκατομμύρια με ποσοστό 48,95%, σε μια απόλυτα πολωμένη αναμέτρηση στην οποία συμμετείχαν 15 εκατομμύρια ψηφοφόροι. Η συμμετοχή πλησίασε το 80% των εγγεγραμμένων. Ο Πατριωτικός Πόλος κέρδισε την πλειοψηφία στις 16 από τις 24 επαρχίες μαζί με αυτήν του Καράκας και η αντιπολίτευση υπερίσχυσε στις υπόλοιπες 8 με προπύργια τη Μιράντα και τη Ζούλια. Η αλλαγή των συσχετισμών είναι σημαντική συγκριτικά με το αποτέλεσμα των προεδρικών εκλογών του περασμένου Οκτώβρη, στις οποίες ο Τσάβες είχε νικήσει με ποσοστό 55% και 8,2 εκατομμύρια ψήφους.\nΤο αποτέλεσμα έδωσε ώθηση στη δεξιά αντιπολίτευση να αμφισβητήσει την καταμέτρηση, να ζητήσει να ξαναγίνει και να προσπαθήσει να βγάλει κόσμο στους δρόμους. Μέρος ενός σχεδίου που έτσι και αλλιώς κάποια στιγμή θα έμπαινε σε εφαρμογή για να δοκιμαστεί η συνοχή και η αποφασιστικότητα των διαδόχων του Τσάβες. Η στάση της Ουάσιγκτον, που αρνήθηκε να αναγνωρίσει το αποτέλεσμα και έσπευσε να υιοθετήσει τις απόψεις της αντιπολίτευσης, δεν αιφνιδίασαν κανέναν σχεδόν, μιας και είναι γνωστό πως οι Αμερικάνοι θα προσπαθούσαν να εκμεταλλευτούν την κατάσταση και να υπονομεύσουν τη νέα ηγεσία.\nΟι εξελίξεις στη Βενεζουέλα μπήκαν σε κρίσιμο σταυροδρόμι, νωρίτερα ακόμη και από τις εκτιμήσεις των πιο απαισιόδοξων. Οι πρώτες ένοπλες επιθέσεις και οι επτά νεκροί που επίσημα καταμετρήθηκαν σε διάφορα επεισόδια βίας που προκάλεσαν ομάδες της δεξιάς φιλο-αμερικάνικης αντιπολίτευσης δείχνουν πως και αυτήν τη φορά η συνταγή είναι η παλιά και δοκιμασμένη: υποδαύλιση της εσωτερικής πολιτικής σύγκρουσης, πολύπλευρη ενίσχυση της αντιπολίτευσης και συνεχείς προσπάθειες αποσταθεροποίησης. Ο λαός της Βενεζουέλας θα αντιμετωπίσει στο επόμενο διάστημα νέες δοκιμασίες και δύσκολες καταστάσεις και μόνο αν καταφέρει και πάρει για τα καλά την υπόθεση στα χέρια του μπορεί να ελπίζει για ένα καλύτερο αύριο.\nΗ ηγεσία του ΣΥΡΙΖΑ χτίζει τις συμμαχίες της με τον …”διάβολο”.\nΤελικά είναι πολύ χρήσιμες οι τοποθετήσεις του Αλ. Τσίπρα στα διάφορα φόρα των συστημικών οργανισμών και φορέων, όπως η τελευταία του ομιλία στο συνέδριο του Economist στην Αθήνα. Ξεκαθαρίζουν με πολύ χαρακτηριστικό τρόπο τις κατευθύνσεις και κυρίως τον «πυρήνα» της πολιτικής ανάλυσης και των προτάσεων «εθνικής σωτηρίας» του ΣΥΡΙΖΑ.\nΔεν θεωρούμε το «φραστικό λάθος» περί «αναστολής του μνημονίου» σαν το κύριο ζήτημα. Αποτελεί ένα ακόμη «απόνερο» μίας συστηματικής προσπάθειας αυτής της ηγεσίας να χτίσει μια κυβερνητική προοπτική διαχείρισης, αποδεκτής από αστικές δυνάμεις εντός και εκτός της χώρας. Αυτό που είναι το πιο σημαντικό είναι η «ανάγνωση» της σημερινής πραγματικότητας στην Ευρώπη, οι συμμαχίες που επιδιώκει, το είδος της πολιτικής κατεύθυνσης που προωθεί.\nΗ παρουσίαση των πολιτικών και οικονομικών εξελίξεων στην Ευρώπη, την Ελλάδα και την Κύπρο διαπερνάται από το μόνιμο μοτίβο της κρίσης λιτότητας που δημιουργούν η Μέρκελ, η Γερμανία και οι νεο-φιλελεύθεροι του βορρά, μέσα από μνημόνια και κάθε είδους καταστροφικά μέτρα. Στο σημείο αυτό είναι φανερή η προσπάθεια να εντοπισθεί η «αιτία του κακού» τόσο γεωγραφικά (Βορράς – Νότος ) όσο και στην ηγεσία μίας μόνο ιμπεριαλιστικής δύναμης (Γερμανία), απαλλάσσοντας έτσι αστικές τάξεις και ιμπεριαλιστικές δυνάμεις σε όλα τα μήκη και πλάτη της Ευρώπης που, από κοινού και ολομέτωπα, επιτίθενται στο εισόδημα και τα δικαιώματα των εργαζομένων. Λες και η απόφαση για το φόρτωμα των βαρών της κρίσης του συστήματος στις πλάτες των εργαζομένων και των λαών δεν είναι μία ενιαία βάρβαρη πολιτική όλων των δυνάμεων του καπιταλιστικού-ιμπεριαλιστικού συστήματος αλλά αποτέλεσμα της ηγεμονίας της «μερκελικής» Γερμανίας πάνω στις υπόλοιπες δυνάμεις, είτε ιμπεριαλιστικές είτε αστικές.\nΕίναι φανερό ότι τόσο ο Τσίπρας όσο και συνολικά η ηγεσία του ΣΥΡΙΖΑ επιλέγουν να σταθούν απέναντι στη σημερινή πραγματικότητα με κεντρική κατεύθυνση ότι έχουμε κρίση πολιτικής διαχείρισης και όχι κρίση συστήματος. Είναι φανερό ότι με αυτή την επιλογή μπορούν να σταθούν μπροστά στα «ακροατήρια» των δυνάμεων του συστήματος με «υπευθυνότητα» και «λογική» και να «αναζητήσουν» από κοινού πολιτικές που θα αποτρέψουν την κρίση και τις αποκλίνουσες τάσεις στην ΕΕ και την Ευρωζώνη. Γίνεται προσπάθεια να παρουσιαστεί η διέξοδος από την κρίση σαν κοινή υπόθεση των λαών μαζί και των πολιτικών-κοινωνικών δυνάμεων του συστήματος. Γι' αυτό το λόγο επικεντρώνεται ο Αλέξης Τσίπρας στη λιτότητα, που έχει ως αποτέλεσμα τη «μείωση της ζήτησης» και αυτή με τη σειρά της οδηγεί στην ύφεση. Μία τέτοια λογική βρίσκει όλο και περισσότερους οπαδούς τόσο στο αστικό στρατόπεδο όσο και στην πέραν του Ατλαντικού ιμπεριαλιστική δύναμη, που μέσω των Νew York Times κάνει κριτική στους ηγέτες της Ευρώπης που μένουν προσκολλημένοι στην πολιτική της λιτότητας. Έτσι, η «τόνωση της εσωτερικής ζήτησης με αιχμή τις δημόσιες επενδύσεις ταχείας απόδοσης» αποτελεί την κεντρική ιδέα του «εθνικού σχεδίου σωτηρίας» για την ηγεσία του ΣΥΡΙΖΑ και την κυβέρνηση «εθνικής σωτηρίας» της οποίας θα αποτελεί κορμό. Εξ' άλλου αυτή η κατεύθυνση δεν αποτελεί ειδική αντιμετώπιση για την Ελλάδα αλλά «εξειδίκευση» ενός « νέου σχεδίου δημόσιων ευρωπαϊκών επενδύσεων, ένα νέο σχέδιο Μάρσαλ που έχει ανάγκη όλος ο ευρωπαϊκός Νότος για να ανακάμψει».\nΕδώ σαν παρένθεση πρέπει να πούμε ότι αυτή η συνεχής αναφορά του Τσίπρα στο «σχέδιο Μάρσαλ» σαν τη σανίδα σωτηρίας για τους ευρωπαϊκούς λαούς, αθωώνει τους στόχους αυτού του σχεδίου που ανέλαβε η κυβέρνηση των ΗΠΑ με πρόεδρο τον Χάρι Τρούμαν το 1947, για χρηματοδότηση των ευρωπαϊκών κυβερνήσεων για να «ανακάμψουν» από τις συμφορές του Β’ Παγκοσμίου Πολέμου. Αυτή η οικονομική βοήθεια των ΗΠΑ δόθηκε για τη στήριξη των αστικών καθεστώτων και κρατών της Δυτικής Ευρώπης (συμπεριλαμβανομένων Ελλάδας και Τουρκίας) που «θα αντιστέκονταν σε απόπειρες καθυπόταξης από οπλισμένες μειοψηφίες ή από ξένες πιέσεις», με όρους που καθόριζαν μονομερώς οι ΗΠΑ και με κυριότερο από αυτούς την καταστολή της κομμουνιστικής απειλής. Ένα ιμπεριαλιστικό σχέδιο ενάντια στο κομμουνιστικό κίνημα και την ΕΣΣΔ που το «γευτήκαμε» και στην Ελλάδα, με την άμεση στρατιωτική και πολιτική παρέμβαση των Αμερικάνων στην κατάπνιξη του επαναστατικού και απελευθερωτικού κινήματος του λαού μας την περίοδο 1946-1949, αποτελεί για την εποχή μας «μία κάποια λύση» που την επικαλείται, μόνιμα, μία αριστερή πολιτική δύναμη (!).\nΗ πολιτική κατεύθυνση της ηγεσίας του ΣΥΡΙΖΑ για σωτηρία του εργαζόμενου λαού εντός… του συστήματος της εκμετάλλευσης και της εξάρτησης γίνεται προσπάθεια να πάρει τα χαρακτηριστικά μιας «αναγκαίας τακτικής» που οφείλουμε να περάσουμε για να βγούμε στο «ξέφωτο». Και σε αυτή την «τακτική» υπακούουν όλες οι συμμαχίες που στήνονται ή γίνεται απόπειρα να στηθούν τόσο στο εξωτερικό όσο και στο εσωτερικό. Από τις ΗΠΑ του Ομπάμα μέχρι τον… Καμμένο αναζητούνται σύμμαχοι, μιας και οι ελπίδες που επενδύθηκαν μια προηγούμενη περίοδο για τις αλλαγές συσχετισμών εντός Ε.Ε., με την εκλογή Ολάντ στη Γαλλία, αποδείχθηκαν φρούδες.\nΗ συζήτηση και η αντιπαράθεση εντός του ΣΥΡΙΖΑ για τα όρια αυτών των συμμαχιών αλλά και για το χαρακτήρα και τις αναγκαίες συγκρούσεις της «αριστερής κυβέρνησης» θα αποτελεί ένα ζήτημα που θα παίζει όλο και μικρότερο ρόλο στη φυσιογνωμία αυτού του κόμματος. Αυτή θα διαμορφώνεται και θα καθορίζεται όλο και περισσότερο από την ηγετική του ομάδα και στις σχέσεις που οικοδομεί με τις συστημικές δυνάμεις στην πορεία ανάληψης της κυβερνητικής διαχείρισης. Αυτό το γεγονός θα καθορίσει και τις εξελίξεις στο εσωτερικό του ΣΥΡΙΖΑ μέχρι και το ιδρυτικό του συνέδριο το καλοκαίρι, με συνεχείς προσαρμογές και «υπεύθυνες» στάσεις από την ηγεσία του και ένα ιδιότυπο «αντάρτικο» από την «αριστερή πλατφόρμα», που δεν θα βάζει όμως ουσιαστικά εμπόδια και «τρικλοποδιές» στην κυβερνητική πορεία του κόμματος. Η αντιπαράθεση στο εσωτερικό του ΣΥΡΙΖΑ για το μέχρι πού μπορεί να τραβηχτεί το «όχι» στο μνημόνιο, τους εκβιασμούς και τις πιέσεις της Ε.Ε., δεν βγαίνει «προς τα έξω», δεν έχει καμία επίδραση στην πολιτική και οργανωτική ανασυγκρότηση του εργατικού-λαϊκού κινήματος απέναντι στην επίθεση των δυνάμεων του συστήματος. Γιατί η αναγκαία προετοιμασία για τη σύγκρουση με τις αντιδραστικές δυνάμεις δεν αποτελεί υπόθεση μόνο των αριστερών οργανώσεων και κομμάτων αλλά κυρίως υπόθεση του εργαζόμενου λαού που θα σηκώσει και το πραγματικό βάρος αυτής της σύγκρουσης.\nΕτικέτες 710, αριστερά\nΦΟΙΤΗΤΙΚΕΣ ΕΚΛΟΓΕΣ ΔΥΣΑΡΕΣΚΕΙΑΣ ΚΑΙ ΑΠΑΞΙΩΣΗΣ\nΕνισχυμένες οι Αγωνιστικές Κινήσεις\nΣτις φοιτητικές εκλογές του 2013, οι Αγωνιστικές Κινήσεις μπορούν να υπερηφανεύονται ότι υλoποίησαν στο ακέραιο των δυνατοτήτων τους το σύνθημα της πανελλαδικής προκήρυξής τους για τις εκλογές: «να δώσουμε την πολιτική μάχη». Όχι χωρίς προβλήματα και αναντιστοιχίες, αλλά συντεταγμένα και δυναμικά, ενιαία και πολιτικά, οι Αγωνιστικές Κινήσεις κατέγραψαν ένα διακριτό πολιτικό ρεύμα μέσα στο φοιτητικό κίνημα και την Αριστερά.Οι Αγωνιστικές Κινήσεις, με πλατιά απεύθυνση στους φοιτητές, έθεσαν το ζήτημα της μαζικής αντίστασης και πάλης. Το ζήτημα της ανασυγκρότησης του φοιτητικού κινήματος σε αγωνιστική κατεύθυνση, ενάντια στα μέτρα της κυβέρνησης, ενάντια στην κηδεμονία των ΕΕ-ΔΝΤ. Και σε όσους επέλεξαν να μας ψηφίσουν, αλλά και σε όσους μας άκουσαν και τελικά μας απέρριψαν, το πολιτικό μήνυμά μας ήταν σαφές και καθαρό: μονόδρομος για τους φοιτητές είναι η ανασυγκρότηση των συλλόγων και η οικοδόμηση μαζικού κινήματος – άλλη λύση, εκλογική ή διαχείρισης, δεν υπάρχει.\nΜε το τρίπτυχο «χθες ο νόμος-πλαίσιο, σήμερα το σχέδιο “Αθηνά”, αύριο οι διαγραφές και τα δίδακτρα», ανοίξαμε στους φοιτητές τα κύρια ζητήματα που αποτελούν αιχμές πάλης για το φ.κ. αυτή την περίοδο. Τα ζητήματα εκείνα τα οποία συμπυκνώνουν την πολιτική που πετάει έξω από τα ΑΕΙ-ΤΕΙ τα παιδιά των λαϊκών στρωμάτων και αποτελούν κρίσιμους στόχους που πρέπει να αναδείξει το φοιτητικό κίνημα.\nΟι Αγωνιστικές Κινήσεις ανέδειξαν την ανάγκη να στηριχθούν τα όργανα πάλης των φοιτητών, οι σύλλογοι, τα ΔΣ και πάνω από όλα οι γενικές συνελεύσεις. Ανέδειξαν τη σημασία των εκλογών ως διαδικασία του συλλόγου και όχι ως πανηγύρι ή αντιγραφή των βουλευτικών εκλογών. Αντιστάθηκαν στο ρεύμα της αντιδραστικής, φασίζουσας λογικής τού «έξω οι παρατάξεις και τα κόμματα από το πανεπιστήμιο», η οποία κερδίζει έδαφος και προμοτάρεται από το σύστημα. Αρνήθηκαν να πατήσουν την μπανανόφλουδα, όπως πολλές αριστερές δυνάμεις, με προεξάρχουσες τις ΑΡΕΝ-ΕΑΑΚ, οι οποίες αποδέχονται το αντιπαραταξιακό κλίμα, εμφανίζονται ως δήθεν «ανεξάρτητες και χωρίς κομματικές γραμμές». Στην πραγματικότητα πριονίζουν το κλαδί στο οποίο κάθονται, ανοίγοντας την κερκόπορτα για την επίθεση ενάντια στο οργανωμένο φ.κ.\nΠρωτοφανής ήταν η απαξίωση απέναντι στο φοιτητικό κίνημα και στις δομές του στις φετινές φοιτητικές εκλογές. Το κύριο πολιτικό ζήτημα που αναδείχθηκε από τη δράση όλων των πολιτικών δυνάμεων ήταν αυτό της αποχής. Που για ακόμα μία χρονιά, και πλέον πολύ πιο έντονα, αναδείχθηκε «νικητής» των εκλογών. Αποτέλεσμα αυτού που ονομάσαμε «εικονικός συνδικαλισμός», η τεράστια αποχή (η συμμετοχή έπεσε πλέον κάτω από το μισό σε πολλές σχολές), χτυπάει το καμπανάκι στο φ.κ.: η αναντιστοιχία λόγων και πράξεων είναι πλέον φανερή στον καθένα και η αποσυγκρότηση των συλλόγων δεν μπορεί να κυφτεί πλέον. Ήρθε ο καιρός η φοιτητική Αριστερά να αναγνωρίσει την κατάσταση και να κάνει την αυτοκριτική της. Εμείς ως Αγωνιστικές Κινήσεις, ανοιχτά και σε όλους τους τόνους, αναγνωρίσαμε την ανάγκη για αλλαγή ρότας στο φ.κ. Έχουμε θέσει ως στόχο της παρέμβασής μας την ουσιαστική και στη βάση συσπείρωση των φοιτητών πάνω στα πραγματικά, καθημερινά προβλήματα και στη σύνδεση αυτών με ουσιαστιό τρόπο με τη γενική πολιτική κατάσταση.\nΟι υπόλοιπες δυνάμεις της φοιτητικής Αριστεράς μένουν κυρίως στην αύξηση των ποσοστών (παραβλέπουν την πτώση σε ψήφους, οπότε ας μην πανηγυρίζουν τόσο πολύ), χωρίς να αναγνωρίζουν το πρόβλημα και να αναλαμβάνουν τις ευθύνες τους απέναντι στην κατάσταση. Δεν περιμέναμε τίποτα περισσότερο από όλους αυτούς που έχουν υπονομεύσει το φοιτητικό κίνημα και βοηθήσει με τις συμπεριφορές τους να δημιουργηθεί αυτή η κατάσταση. Για εμάς, κανένα θετικό εκλογικό αποτέλεσμα δεν μπορεί να κρύψει την αποσυγκρότηση που επικρατεί στο φοιτητικό κίνημα και τις ευθύνες που έχουν οι δυνάμεις που αναφέρονται σε αυτό.\nΠάνω από όλα, οι Αγωνιστικές Κινήσεις ανέδειξαν στους φοιτητές που επηρεάζουν την ανάγκη για την οικοδόμηση ενός άλλου πολιτικού ρεύματος μέσα στις σχολές, ως αναγκαία προϋπόθεση για την ουσιαστική ανασυγκρότηση του φοιτητικού κινήματος. Ενός πολιτικού ρεύματος αντικαπιταλιστικού, αντιιμπεριαλιστικού, αντιδιαχειριστικού. Κόντρα στην επίθεση του κεφαλαίου, στην εξάρτηση από τον ιμπεριαλισμό, στην αριστερή συνδιαχείριση της κρίσης. Για ένα φ.κ. ανεξάρτητο από τους κρατικούς μηχανισμούς και μακριά από τη συνδιοίκηση και τις προτάσεις εκλογίκευσης του βάρβαρου συστήματος. Για την οικοδόμηση ενός φ.κ. στο πλευρό του λαϊκού κινήματος, ενεργό κομμάτι ενός πλατιού Μετώπου Αντίστασης.\nΑυτή την πολιτική αντίληψη στήριξαν σχεδόν 700 φοιτητές σε 40 σχολές ΑΕΙ και ΤΕΙ, σε 9 πόλεις, αποτυπώνοντας για ακόμα μια χρονιά την ανοδική πορεία των Αγωνιστικών Κινήσεων. Συγκροτώντας έτσι ένα μικρό, αλλά διακριτό και πανελλαδικό πλέον πολιτικό ρεύμα μέσα στο φοιτητικό κίνημα, το οποίο έχει κατοχυρώσει τα τελευταία χρόνια μέσα στο κίνημα και στα μέτωπα πάλης την παρουσία του. Μακριά από εμάς οι πανηγυρισμοί. Για εμάς το ζητούμενο είναι η επόμενη μέρα και γι’ αυτό συμμετέχουμε στις εκλογές, για να διαμορφωθούν καλύτεροι όροι μέσα στους συλλόγους για την πάλη των φοιτητών. Όμως το αποτέλεσμα των Αγωνιστικών Κινήσεων ήταν συνολικά θετικό σε μια δύσκολη συγκυρία και κόντρα στο ρεύμα της αποσυγκρότησης – και αυτό έχει ιδιαίτερη αξία.\nΟι δυνάμεις του συστήματος, ΔΑΠ-ΠΑΣΠ, εμφανίζουν σημαντικές απώλειες και χρεώνονται την πολιτική της τρικομματικής κυβέρνησης. Η ΔΑΠ δείχνει να έχει σημαντική πτώση (θυμίζει τη φθορά επί κυβέρνησης Καραμανλή), όμως παραμένει ο κύριος μοχλός έκφρασης της συστημικής πολιτικής μέσα στα ΑΕΙ-ΤΕΙ. Εκφράζει ένα σημαντικό κομμάτι φοιτητόκοσμου που εκτός από πελατειακές λογικές επιθυμεί την «τάξη και ασφάλεια» στις σχολές. Αντίθετα, η ΠΑΣΠ είναι σε φάση διάλυσης, και το εκλογικό αποτέλεσμα (μεγάλη πτώση) μάλλον... θετικό μπορεί να απολογιστεί, καθώς η ανυποληψία της στις φοιτητικές μάζες είναι ακόμη μεγαλύτερη.\nΟι δυνάμεις της φοιτητικής Αριστεράς καρπώθηκαν το κλίμα δυσαρέσκειας – όμως σε καμία περίπτωση τα τραπεζάκια τους τη μέρα των εκλογών δεν έσφυζαν από ζωή και αγωνιστικότητα. Η ΠΚΣ (ξεχασμένο όνομα που θυμόμαστε πλέον μόνο στις εκλογές) κατόρθωσε να ανακόψει τη συνεχή πτώση της που υπήρχε τα τελευταία χρόνια στα ΑΕΙ-ΤΕΙ. Παρά το θετικό αποτέλεσμα, τα προβλήματα παραμένουν: πέρα από την πλήρη απομόνωση των ΚΝΕ/ΜΑΣ από τις διαδικασίες του φ.κ., προστέθηκε η αντανάκλαση των εσωκομματικών προβλημάτων του ΚΚΕ – κάποιος παρατηρητικός μπορούσε ήδη να διακρίνει σαφή δείγματα. Είναι λοιπόν πιθανό να ξεχαστεί σύντομα το θετικό αποτέλεσμα της ΠΚΣ.\nΣτον αντίποδα της Αριστεράς, η ΑΡΕΝ φάνηκε ανήμπορη να εφκράσει το ρεύμα του ΣΥΡΙΖΑ μέσα στις σχολές (εμφάνισε υποχώρηση), καθώς είναι κοινό μυστικό ότι τα σχήματα της ΑΡΕΝ έχουν ανυπαρξία δράσης και κατεβαίνουν μόνο για τις φοιτητικές εκλογές στους συλλόγους. Έτσι η ΕΑΑΚ κατάφερε να εκφράσει ένα σημαντικό μέρος του ρεύματος αυτού, πέρα από τη δική της ιδιαίτερη συκγρότηση, η οποία είναι σημαντική. [Μάλιστα, δείχνει να υπάρχει η άνοδος της τάσης εκείνης (ΑΡΑΝ) που πλησιάζει περισσότερο στον αριστερό διαχειριστικό λόγο και όχι της νΚΑ] – στη Θεσσαλονίκη, επιβεβαιώστε αν ισχύει και σε αθήνα, αλλιώς αποσύρτε το. Συνολικά, η εικόνα του φοιτητικού κινήματος είναι πολύ πίσω όχι μόνο από τη δυναμική που εμφανίζει η ΕΑΑΚ, αλλά όλες οι αριστερές δυνάμεις παρμένες ως σύνολο.\nΤέλος, μπορεί η Χρυσή Αυγή να μην εμφανίστηκε, όπως φημολογούνταν, στις σχολές, όμως σίγουρα δημιουργούνται οι προϋποθέσεις γι’ αυτό – η περιρρέουσα ατμόσφαιρα της απαξίωσης των συλλόγων δίνει «κενό χώρο». Πρέπει να παρθούν πρωτοβουλίες μέσα στο φοιτητικό κίνημα για να την «καλωσορίσουμε».\nΣυνολικά, οι Αγωνιστικές Κινήσεις από καλύτερες θέσεις μπορούν να συνεχίσουν τη μάχη, και αυτό είναι ευθύνη τους απέναντι στον κόσμο που τις στήριξε. Οι Αγωνιστικές Κινήσεις έχουν ευθύνη να ενισχύσουν τα σχήματα και τα συντονιστικά τους, να ενισχύσουν τη διαδικασία πανελλαδικοποίησής τους, να οξύνουν τα αντανακλαστικά τους. Η διέξοδος βρίσκεται στην οικοδόμηση των εστιών αντίστασης και των μετώπων πάλης, στη σύνδεση της ολοένα και πιο δύσκολης φοιτητικής καθημερινότητας με τα γενικά πολιτικά ζητήματα. Στην ουσιαστική, πραγματική οικοδόμηση σχέσεων με τους φοιτητές και στην προώθηση της κοινής δράσης. Σε αυτό το πεδίο, να τιμήσουμε τις ψήφους που λάβαμε.\nΑυτοδίκαιες διαγραφές και το δικαίωμα στις σπουδές στο στόχαστρο\nΤην προετοιμασία του εδάφους για να περάσει στο επόμενο στάδιο της επίθεσης φαίνεται να προωθεί το υπουργείο στην συγκεκριμένη φάση. Οι προθέσεις του συστήματος εξάλλου είναι γνωστές από χρόνια, όσον αφορά τα δικαιώματα των φοιτητών αλλά και της νεολαίας συνολικά. Έτσι μετά το πέρασμα του νόμου πλαίσιο σε περίοδο καλοκαιριού και την αδυναμία του φοιτητικού κινήματος να δώσει την ανάλογη απάντηση, μετά την ψήφιση του σχεδίου «Αθηνά» με όλη την διαδικασία που ακολούθησε, αρχίζει να ανοίγει το ζήτημα των διαγραφών όλο και περισσότερο. Εξάλλου οι περισσότερες αστικές φυλλάδες, εδώ και καιρό, έχουν άρθρα για το συγκεκριμένο ζήτημα στην προσπάθειά τους να δημιουργήσουν το κατάλληλο κλίμα για τη διαμόρφωση της κοινής γνώμης.\nΠιο συγκεκριμένα, ο νόμος προβλέπει αυτοδίκαιη διαγραφή για τέσσερις κατηγορίες φοιτητών.\n• Για αυτούς που έχουν εισαχθεί από το 2003-2004 και νωρίτερα, προβλέπεται διαγραφή με τη λήξη του ακαδημαϊκού έτους 2013-2014.\n• Για αυτούς που έχουν εισαχθεί τα ακαδημαϊκά έτη από το 2004 έως το 2007 προβλέπεται διαγραφή στο τέλος του 2014-2015.\n• Ενώ για τους εισακτέους από το 2007 έως το 2011 προβλέπεται αυτοδίκαιη διαγραφή στην συμπλήρωση των 2*ν ετών φοίτησης\n• Τέλος για αυτούς που έχουν εισαχθεί μετά το 2011-2012 προβλέπεται διαγραφή στα ν+2 έτη.\nΕπίσης θα διαγράφονται και οι φοιτητές που δεν θα κάνουν ανανέωση εγγραφής στη σχολή για δύο εξάμηνα. Ενώ από τον Σεπτέμβρη θα αρχίσει και η εκκαθάριση των μητρώων των σχολών.\nΟι διαγραφές είναι ένας βασικός πυλώνας στην όλη προσπάθεια που γίνεται για να πεταχτούν εκτός της τριτοβάθμιας εκπαίδευσης μεγάλα κομμάτια των φοιτητών, ειδικά αυτοί που προέρχονται από χαμηλότερα κοινωνικά στρώματα. Εξάλλου έχει μπει από χρόνια η κατεύθυνση για τη δημιουργία ενός πανεπιστημίου για λίγους και εκλεκτούς, μέσα από την ένταση των ταξικών φραγμών. Μια κατεύθυνση που έχει πάρει πολύ πιο αναβαθμισμένα χαρακτηριστικά με τις πολιτικές των μνημονίων τα τελευταία χρόνια.\nΑυτό που πρέπει να γίνει ξεκάθαρο είναι το μέγεθος της επίθεσης με την οποία καλείται να αντιπαρατεθεί το φοιτητικό κίνημα, αλλά και τα καθήκοντα που μπαίνουν στις δυνάμεις που αναφέρονται σε αυτό. Δεν θα πρέπει να υπάρχει καμία αυταπάτη και κανένας εφησυχασμός ότι το σύστημα μπορεί να κάνει πίσω από μόνο του ή να μην το ανοίξει φοβούμενο αντιδράσεις. Παρότι οι αντιδράσεις είναι κάτι που μετράει, ο βασικός παράγοντας που μπορεί να μπλοκάρει τέτοιες πολιτικές είναι το συγκροτημένο και οργανωμένο φοιτητικό αλλά και ευρύτερα λαϊκό κίνημα. Όποιος λοιπόν σήμερα δεν συγκροτεί τον κόσμο στην κατεύθυνση της αντίστασης στην επίθεση και της διαμόρφωσης πραγματικών όρων απάντησης δεν κρατάει απλά ουδέτερη στάση αλλά βοηθάει άθελα ή ηθελημένα στο να συνεχίζεται να προωθείται αυτή η πολιτική.\nΕτικέτες 710, νεολαία, φοιτητές\nΤην Παρασκευή 12 Απρίλη πραγματοποιήθηκε στο βιβλιοπωλείο Εκτός των Τειχών, η παρουσίαση της νέας έκδοσης των εκδόσεων Εκτός των Τειχών, το βιβλίο Μάο Τσετουγκ, Φιλοσοφικά Κείμενα. Με την παρουσία αρκετού κόσμου που γέμισε το χώρο του βιβλιοπωλείου και του καφέ, παρουσιάστηκε, κατά τη γνώμη μας, ένα από τα πλέον σημαντικά κομμάτια του έργου του Μάο Τσετούγκ, χρήσιμο και αναγκαίο για τη διαπαιδαγώγηση και την καθοδήγηση των νέων αγωνιστών του κομμουνιστικού κινήματος στη χώρα μας.\nΑφού παρουσιάστηκαν οι συντελεστές και η διαδικασία ολοκλήρωσης της εκδοτικής προσπάθειας, εξηγήθηκε η αναγκαιότητα για νέες μεταφράσεις και εκδόσεις των κλασικών κειμένων του κομμουνιστικού κινήματος. Οι οποίες δεν αρκεί να είναι συμπληρωμένες με ανέκδοτα μέχρι σήμερα κείμενα στα ελληνικά, αλλά το σπουδαιότερο με νέες εισαγωγές και σχόλια ώστε να συνδέονται με τις συγκεκριμένες συνθήκες της εποχής μας. Επίσης ελπίζουμε ότι η νέα αυτή έκδοση, όπου είναι συγκεντρωμένα όλα όσα είναι γνωστά μέχρι σήμερα φιλοσοφικά έργα του Μάο, θα αποτελέσει ερέθισμα για ένα δημιουργικό διάλογο και θα συμβάλλει στην παραγωγή πολιτικών και θεωρητικών κειμένων που έχουμε σήμερα ανάγκη για την ενδυνάμωση και ανασυγκρότηση του κινήματος αντίστασης, ανατροπής με κατεύθυνση την επαναστατική προοπτική.\nΣτη συνέχεια ακολούθησαν οι τοποθετήσεις τριών συντρόφων οι οποίοι εστίασαν σε συγκεκριμένες πτυχές του μαοϊκού έργου, σε σχέση πάντα με την προσφορά του Μάο στον εμπλουτισμό του διαλεκτικού υλισμού.\nΟ σ. Μανόλης Αρκολάκης αναφέρθηκε σε τρία θέματα που αναλύονται διεξοδικά από τον Μάο, προχωρώντας παραπέρα το θεωρητικό έργο των προηγουμένων θεωρητικών του διαλεκτικού υλισμού: για τη διάκριση μεταξύ τυπικής λογικής και διαλεκτικής μεθόδου, για τη διαμάχη στο κατά πόσο «το ένα διαχωρίζεται σε δύο» είναι σημαντικότερο από «τα δύο συνδυάζονται σε ένα» στην ανάλυση και την εφαρμογή του νόμου της ενότητας των αντιθέτων και τέλος για το ζήτημα βάσης και εποικοδομήματος, το βαθμό καθορισμού και πώς η έννοια του αλληλοκαθορισμού αναπτύχθηκε στην περίοδο της ταξικής πάλης σε συνθήκες σοσιαλιστικής οικοδόμησης.\nΟ σ. Χρίστος Μάης προσπάθησε να παρουσιάσει τα σημαντικότερα σημεία της μαοϊκής μεθοδολογίας μέσα από την εξέταση των πρώιμων κειμένων του Μάο, πριν τη συγγραφή των πρώτων φιλοσοφικών του έργων, καταδεικνύοντας ότι η μεθοδολογία αυτή διατρέχει το σύνολο του έργου και της πρακτικής του Μάο. Συγκεκριμένα, κατέληξε σε τρεις θέσεις σε σχέση με τα βασικά χαρακτηριστικά της μαοϊκής σκέψης: 1) Μεθοδολογία διαλεκτικού υλισμού ανεξαρτήτως από το είδος ή το μέγεθος του προβλήματος 2) Ανάλυση της συγκεκριμένης κατάστασης, στις συγκεκριμένες συνθήκες. Ανάλυση του προβλήματος προς επίλυση αλλά και της στοχοθεσίας προκειμένου να εξευρεθεί η κατάλληλη λύση 3) Ανάλυση των τακτικών που υπηρετούν την κύρια στρατηγική αλλά και ανάλυση του συνόλου των πτυχών της στρατηγικής αυτής.\nΤέλος, ο σ. Κώστας Βλαχόπουλος επικεντρώθηκε σε ένα από τα σημαντικότερα φιλοσοφικά κείμενα του Μάο, «για την αντίθεση», παρουσιάζοντας τα βασικά των αντιθετικών σχέσεων, όπως ερμηνεύονται στο διαλεκτικό υλισμό καθώς και τη διάκριση ανάμεσα σε ανταγωνιστικές και μη ανταγωνιστικές αντιθέσεις και πώς μπορεί να αλλάξει ο χαρακτήρας τους. Επακολούθησαν ερωτήσεις και τοποθετήσεις οι οποίες κατέδειξαν ότι το έργο του Μάο αποτελεί συμβολή πρώτα και κύρια για την επαναστατική πράξη.\nΟι γραπτές τοποθετήσεις θα αναρτηθούν σύντομα στην ιστοσελίδα των εκδόσεων, ενώ σε επιμελημένη μορφή θα δημοσιευθούν στο επόμενο τεύχος του περιοδικού Αντίθεση. Μετά το Πάσχα, θα ακολουθήσουν περισσότερες παρουσιάσεις και συζητήσεις με αφορμή το βιβλίο του Μάο σε Αθήνα, Θεσσαλονίκη και άλλες πόλεις.\nΕτικέτες 710, βιβλιο\nΚαμία πειθαρχική δίωξη του αγωνιστή Στέφανου Γκουλιώνη, άμεση απόσυρση όλων των κατηγοριών.\nΟι διώξεις αγωνιστών που τολμούν να αντιστέκονται στην συνεχώς εντεινόμενη επίθεση του συστήματος, είναι πλέον στην καθημερινή διάταξη. Από τις Σκουριές ως τις δικαστικές αποφάσεις που κυρώνουν παράνομες τις απεργίες, δεκάδες είναι τα παραδείγματα της προσπάθειας ποινικοποίησης του αγώνα και των διεκδικήσεων του λάου.\nΣτα πλαίσια αυτής της πολιτικής είναι και η παραπομπή του δασκάλου Στέφανου Γκουλιώνη στο Πειθαρχικό με την κατηγορία «της ανάρμοστης για δημόσιο υπάλληλο συμπεριφοράς εκτός υπηρεσίας». Αφορμή για την παραπομπή αποτελεί η συμμετοχή του σε συγκέντρωση διαμαρτυρίας εναντία στη μνημονιακή πολιτική στις 25 Μαρτίου 2012 και η πρωτόδικη καταδίκη του από το Τριμελούς Πλημμελειοδικείου Λάρισας με την ψεύτικη κατηγορία της αντίστασης κατά της αρχής.\nΕίναι φανερό πως ο ρόλος του νέου δημόσιο-υπαλληλικού κώδικα και των πειθαρχικών συμβουλίων, δεν έχει να κάνει όπως μας λένε με την πάταξη της διαφθοράς που έτσι κι αλλιώς το σύστημα δημιουργεί, άλλα θα είναι το φόβητρο και η μόνιμη απειλή για κάθε εργαζόμενο που τόλμα να εναντιώνεται στις εντολές του συστήματος\nΚΑΤΩ ΤΑ ΧΕΡΙΑ ΑΠΟ ΤΟΝ ΔΙΩΚΟΜΕΝΟ ΑΝΤΙΦΑΣΙΣΤΑ\nΚαταγγέλλουμε το σύρσιμο σε δίκη την Παρασκευή 26 Απρίλη αντιφασίστα αγωνιστή ύστερα από αυτεπάγγελτη δίωξη της αστυνομίας για δήθεν συμμετοχή του σε ξυλοδαρμό χρυσαυγίτη. Πρόκειται για στοχοποίηση του συγκεκριμένου αγωνιστή που έχει αναπτύξει αντιφασιστική δράση και αυτό για την αστυνομία, που έχει θέσει υπό την προστασία της την ΧΑ, είναι «ποινικά κολάσιμο».\nΗ συγκεκριμένη ενέργεια αποτελεί μέρος της συνεχούς προσπάθειας τρομοκράτησης και στοχοποίησης-δίωξης αγωνιστών που έχουν αναπτύξει αντιφασιστική δράση κι όχι μόνο. Υπάγεται στο συνολικότερο ιδεολογικοπολιτικό και νομοθετικό πλαίσιο που προσφέρει κάλυψη στη δράση της Χ.Α. Το ίδιο το καπιταλιστκό-ιμπεριαλιστικό σύστημα δεν διστάζει να στρέψει όλα του τα όπλα ενάντια σε αγωνιζόμενα κομμάτια του λαού που αντιδρούν για την εξαθλίωση της ζωής τους. Η ίδια η αστική τάξη της χώρας μας, με τη συγκυβέρνηση ΝΔ-ΠΑΣΟΚ-ΔΗΜΑΡ, έστειλε τα ΜΑΤ κι έσυρε αγωνιζόμενους κατοίκους της Χαλκιδικής στις φυλακές, έχει πνίξει στα χημικά και στο άγριο ξύλο μεγαλειώδεις απεργιακές κινητοποιήσεις , έχει "δώσει τον αέρα" στους σύγχρονους μεγαλοτσιφλικάδες της Μανωλάδας να πυροβολούν στο "ψητό" τους κολασμένους της γης που τόλμησαν να διεκδικήσουν τα δεδουλευμένα τους. Η ίδια πολιτική ενισχύει εγκληματικές συμμορίες σαν της Χ.Α ώστε να βοηθήσουν στο τσάκισμα των λαϊκών αντιδράσεων ή να εκτονωθούν σε βολικές για το σύστημα ιδεολογίες. Αμέτρητα είναι τα παραδείγματα ατιμωρησίας των δολοφονικών επιθέσεων της Χ.Α σε μετανάστες και αγωνιστές .Πρόσφατο παράδειγμα, στην περιοχή μας, της ευνοϊκής μεταχείρησης που δέχεται η Χ.Α από τους κρατικούς μηχανισμούς είναι η στην ουσία απαλλαγή από κάθε δίωξη των τριών νεαρών μελών της για τον εμπρησμό του υποκαταστήματος της Τράπεζας Κύπρου καθώς και για το οπλοστάσιο που βρέθηκε στην κατοχή τους.\nΤο στήσιμο του κατηγορητηρίου του διωκόμενου αγωνιστή υπάγεται σε όλη την παραπάνω λογική. Απαιτούμε την αθωωσή του. Καλούμε τον κάθε εργαζόμενο, νεολαίο, μετανάστη σε ανάπτυξη μαζικού κινήματος αντίστασης στην βάρβαρη πολιτική που έχει εξαπολύσει η αστική τάξη της χώρας μας πιστή στις διαταγές των Ευρωπαίων και Αμερικάνων αφεντικών της. Μόνο έτσι θα τσακιστούν οι φασίστες της Χρυσής Αυγής και οποιοσδήποτε στέκεται συμπαραστάτης του φασισμού.\n• ΚΑΤΩ ΤΑ ΧΕΡΙΑ ΑΠΟ ΤΟΥΣ ΑΓΩΝΙΣΤΕΣ\n• ΚΑΤΩ Ο ΦΑΣΙΣΜΟΣ\n• ΚΑΤΩ Η ΠΟΛΙΤΙΚΗ ΤΩΝ ΜΝΗΜΟΝΙΩΝ, ΤΗΣ ΕΞΑΘΛΙΩΣΗΣ, ΤΗΣ ΕΚΜΕΤΑΛΛΕΥΣΗΣ ΚΑΙ ΤΗΣ ΕΞΑΡΤΗΣΗΣ


Κ. Ζαχαριάδης: Η Ηλεία βιώνει την κυβερνητική εκδικητικότητα | The Indicator\nΚ. Ζαχαριάδης: Η Ηλεία βιώνει την κυβερνητική εκδικητικότητα\n11 Οκτωβρίου 2021 • Ώρα δημοσίευσης: 9:53 πμ\n«Είναι φανερό ότι ο πρωθυπουργός επιλέγει να αφήσει ανεξέλεγκτο το «τέρας» της ακροδεξιάς μέσα στο κόμμα του, φοβούμενος διαρροή ψήφων προς τα (ακρο)δεξιότερα της ΝΔ» τονίζει μεταξύ άλλων ο τομεάρχης Εσωτερικών του ΣΥΡΙΖΑ-ΠΣ\nΣυνέντευξη του Κώστα Ζαχαριάδη, βουλευτή Βορείου Τομέα Αθηνών και τομεάρχη Εσωτερικών της Κ.Ο. του ΣΥΡΙΖΑ Προοδευτική Συμμαχία, στον Παναγιώτη Φωτεινόπουλο στην εφημερίδα «Πρωινή»\n1. Το τελευταίο διάστημα καταγράφεται επανεμφάνιση ακροδεξιών πολιτικών ομάδων, με ιδιαίτερη επίδραση στη νεολαία. Σας ανησυχεί το φαινόμενο και σε ποιους λόγους πιστεύετε ότι οφείλεται;\nΣτη μαύρη επέτειο της δολοφονίας Φύσσα, έναν χρόνο μετά την καταδίκη της εγκληματικής οργάνωσης του Νίκου Μιχαλολιάκου και της ακροδεξιάς παρέας του, ο χρυσαυγιτισμός δείχνει να είναι εδώ, με ισχυρή παρουσία στο δρόμο. Αυτές οι επιθέσεις ενθαρρύνονται ανομολόγητα από την ανιστόρητη θεωρία των δύο άκρων που εκφράζουν στα τηλεοπτικά πάνελ διάφοροι κυβερνητικοί παράγοντες αλλά και από την εν γένει κυβερνητική πολιτική.\nΕίναι φανερό ότι ο πρωθυπουργός επιλέγει να αφήσει ανεξέλεγκτο το «τέρας» της ακροδεξιάς μέσα στο κόμμα του, φοβούμενος διαρροή ψήφων προς τα (ακρο)δεξιότερα της ΝΔ. Γνωρίζει ότι στα άκρα δεξιά της ΝΔ υπάρχει «ορφανό» ένα ποσοστό ψηφοφόρων, που στις περασμένες εκλογές ψήφισε τον ίδιο, είτε «για να φύγει ο Τσίπρας», είτε γιατί συμπορεύτηκαν μαζί απέναντι στη Συμφωνία των Πρεσπών. Οι ακροδεξιοί βουλευτές του αποτελούν ανάχωμα στο να φύγουν οι ψηφοφόροι αυτοί από τη ΝΔ και να αποδυναμώσουν εκλογικά το κόμμα, αναγκάζοντάς τον να ανέχεται ενέργειες ή να δίνει υπουργικές θέσεις σε πρώην βουλευτές του ΛΑ.Ο.Σ.\nΩστόσο, η πολιτική επιλογή του πρωθυπουργού να ανέχεται τέτοιες συμπεριφορές και ενέργειες, ειδικά με όσα έχουμε βιώσει μέσα στην οικονομική κρίση με την άνοδο της ΧΑ και της ακροδεξιάς σε εθνικό, ευρωπαϊκό και διεθνές επίπεδο, είναι άκρως επικίνδυνη και μπορεί να συμπαρασύρει ολόκληρη την κοινωνία στο σκοτάδι.\nΔείτε τι έγινε με τη διαγραφή Μπογδάνου. Ούτε γι αυτό δεν ήταν ικανός από μόνος του ο κ. Μητσοτάκης. Έπρεπε να τον σουτάρει ο κ. Δένδιας…Η ΝΔ διέγραψε τον Μπογδάνο αλλά ο μπογδανισμός καλά κρατεί…\nΗ πολιτική ασφυξία των ναζί, η περιθωριοποίηση της ακροδεξιάς είναι το σημαντικότερο πολιτικό ζήτημα στη χώρα κάθε δημοκράτη πολίτη, για κάθε δημοκρατικό πολιτικό κόμμα. Πρέπει να διαβάσουμε προσεκτικά γιατί συντελούνται αυτά τα φαινόμενα και να τσακίσουμε τις αιτίες που τα τροφοδοτούν. Ανισότητες, φτώχεια, ανεργία, έλλειψη προοπτικής, άγνοια της ιστορικής διαδρομής της χώρας – της Ευρώπης – του κόσμου, έλλειμα παιδείας, αναπαραγωγή ρατσιστικών στερεοτύπων. Έτσι χτυπιέται ο φασισμός.\n2. Εφόσον στις επόμενες εκλογές ο Αλέξης Τσίπρας λάβει εντολή σχηματισμού κυβέρνησης, το σενάριο συγκυβέρνησης με τη ΝΔ –έστω και ως έσχατη επιλογή- είναι μία από τις επιλογές του ή έχει εκ προοιμίου αποκλειστεί;\nΌχι δεν είναι λύση δεν είναι επιλογή. Η κυβέρνηση του Αλέξη Τσίπρα θα είναι κυβέρνηση με συγκεκριμένο πρόγραμμα και συγκεκριμένες προτεραιότητας. Με την ΝΔ μας χωρίζει άβυσσος και προγραμματικά και στις ιεραρχήσεις.\nΤι θα θέλαμε εμείς; Να γίνει το μοντέλο της Ισπανίας, της Πορτογαλίας και της Γερμανίας, δηλαδή, συνάντηση, συνασπισμός και συνεργασία. Συνάντηση Αριστεράς – Κεντροαριστεράς με προοδευτικό πρόγραμμα.\nΠροχωράμε με βήματα σταθερά ως στρατηγική επιλογή για τη συγκρότηση μιας ευρείας προοδευτικής παράταξης που θα διεκδικήσει την πρώτη θέση στις επόμενες εκλογές. Είναι και κάτι για το οποίο όλοι μας στο ΣΥΡΙΖΑ Προοδευτική Συμμαχία και στον προοδευτικό κόσμο πρέπει να δουλέψουμε εντατικά. Για να ανατραπεί η κυριαρχία της συντηρητικής παράταξης θέλει δουλειά και πολιτικές τομές. Οι προοδευτικές δυνάμεις της χώρας με πρώτο τον ΣΥΡΙΖΑ Προοδευτική Συμμαχία έχουν μεγάλες ευθύνες. Τις ευθύνες της ανάταξης της χώρας.\nΗ μάχη μας δεν είναι μόνο μάχη ιδεών μεταξύ Δεξιάς και Προοδευτικής παράταξης, είναι και μάχη- κυρίως- πολιτικού και κοινωνικού αποτελέσματος για την Ελλάδα και τους πολίτες της. Είναι μια μάχη αισιοδοξίας απέναντι στα αδιέξοδα που συσσωρεύει η κυβέρνηση της Νεα Δημοκρατίας. Είναι κατ’ ουσίαν μια μάχη για την προάσπιση των δημοκρατικών δικαιωμάτων απέναντι σε μια ακροδεξιά κυβέρνηση, που πιστεύει ότι όλα τα προβλήματα μπορούν να λυθούν με αυταρχισμό και υπερσυντηρητική προπαγάνδα. Είναι μια μάχη εναντίον μιας Νεοδεξιάς που έχει κάνει ιδεολογία της και στόχο της να πάρει τη ρεβάνς από τη μεταπολίτευση και το εμπεδωμένο δημοκρατικό κεκτημένο.\n3. Η αίσθηση που έχουμε στην Ηλεία είναι πως ο νομός βιώνει μια ανεξήγητη εκδικητικότητα από την κυβέρνηση (άνιση μεταχείριση των πυρόπληκτων περιοχών, λουκέτο στα ΑΕΙ, ελλιπής στελέχωση νοσοκομείων, στασιμότητα στην Πατρών-Πύργου). Θεωρείτε πως έχουμε δίκιο ή είμαστε υπερβολικά τοπικιστές;\nΈχετε πάρα πολύ μεγάλο δίκιο. Σε όποιες περιοχές για κάποιους λόγους δεν υπερ-εκπροσωπείται η ΝΔ, τότε το ενδιαφέρον της Κυβέρνησης είναι περιορισμένο. Αυτό συμβαίνει και στην Ηλεία, αυτό συμβαίνει στην Εύβοια , αυτό συμβαίνει με έναν τρόπο στην Κρήτη, παρά του ότι ο κ Μητσοτάκης είναι Κρητικός. Δείχνει αν θέλετε και τον τρόπο που σκέφτεται και δρα αυτή η Κυβέρνηση. Παλαιοκομματισμός και μικροκομματική αντίληψη των πραγμάτων. Το «όποιοι δεν είναι μαζί μας, μας είναι αδιάφοροι» και πολίτες δεύτερης κατηγορίας, είναι το δόγμα του κ Μητσοτάκη και της Κυβέρνησής του για την Περιφέρεια.\nΑπό την πρώτη στιγμή που ανέλαβε τη διακυβέρνηση της χώρας η ΝΔ, ο νομός Ηλείας βιώνει συνεχώς τον εμπαιγμό, την υπονόμευση, την υποβάθμιση και την ακύρωση. Δεν είναι υπερβολικό να πούμε ότι έχει πέσει θύμα όλων εκείνων των ιδεοληψιών που χαρακτηρίζουν το κυβερνών κόμμα.\nΌχι μόνο δεν γίνεται καμία κουβέντα για καινούργια αναπτυξιακά έργα, αλλά καθημερινά ξηλώνονται και ναρκοθετούνται υπάρχουσες δομές και δρομολογημένες υποδομές που θα ξεκινούσαν ή είχαν ήδη ξεκινήσει να κατασκευάζονται.\nΗ τακτική και πλήρως εμπεριστατωμένη ενημέρωσή που λαμβάνω ως Τομεάρχης Εσωτερικών του Κ.Ο. ΣΥΡΙΖΑ-ΠΣ από τον Βουλευτή Ηλείας Διονύση Καλαματιανό και από τη νομαρχιακή επιτροπή, για όλα όσα συμβαίνουν στο νομό, πραγματικά με κάνει να απορώ και να οργίζομαι. Από που να ξεκινήσω. Από τον αυτοκινητόδρομο «Πάτρα-Πύργος»; Ένα εγκεκριμένο και χρηματοδοτούμενο έργο από την Ευρωπαϊκή Επιτροπή, το οποίο είχε ξεκινήσει να υλοποιείται. Για να έρθει ο Υπουργός Υποδομών και Μεταφορών κ. Καραμανλής και να ακυρώσει μονομερώς τις εργολαβίες που το κατασκεύαζαν. Μα είναι δυνατόν να συμβαίνουν αυτά τα πράγματα; Να κινδυνεύει να τιναχθεί στον αέρα ένα έργο, διαχρονικό αίτημα των πολιτών της Ηλείας, για το οποίο η κυβέρνηση ΣΥΡΙΖΑ κατάφερε μετά από επίπονες προσπάθειες όχι μόνο να εξασφαλίσει ευρωπαϊκή χρηματοδότηση, αλλά να το ξεκινήσει και να θέσει συγκεκριμένα χρονοδιαγράμματα υλοποίησής του έως το 2023 χωρίς διόδια;\nΕίχαμε, όμως, και την κατάργηση των Πανεπιστημιακών Τμημάτων σε Πύργο και Αμαλιάδα. Πριν ακόμα την εφαρμογή της «περίφημης» Ελάχιστης Βάσης Εισαγωγής που κυριολεκτικά τσάκισε τα όνειρα χιλιάδων παιδιών για πρόσβαση στη Τριτοβάθμια Εκπαίδευση της χώρας, στέλνοντάς τα κατευθείαν στην αγκαλιά των κολλεγίων, η κυβέρνηση αποφάσισε να εξαφανίσει την Ηλεία από τον πανεπιστημιακό χάρτη. Φέτος τα Τμήματα δεν πήραν εισακτέους, ενώ την επόμενη ακαδημαϊκή χρονιά δεν θα λειτουργούν καν. Όπως, επίσης, είχε προϋπάρξει η αναστολή έναρξης λειτουργίας του θεσμοθετημένου, από την κυβέρνηση ΣΥΡΙΖΑ, ΤΕΦΑΑ στον Πύργο, που είχε καθοριστεί για το περσινό ακαδημαϊκό έτος. Πρόκειται σαφώς για κυβερνητικές αποφάσεις, που ναρκοθετούν την εκπαιδευτική, πολιτιστική και αναπτυξιακή πορεία της Ηλείας.\nΣε ότι αφορά τη δημόσια υγεία, δυστυχώς, τα πράγματα δεν είναι καλύτερα. Τεράστια υποστελέχωση σε ιατρονοσηλευτικό προσωπικό, με τους γιατρούς όχι μόνο να μην έρχονται, αλλά να φεύγουν. Όλα αυτά μέσα στην συνεχιζόμενη υγειονομική κρίση. Πραγματικά αναρωτιέται κανείς, πως το αρμόδιο Υπουργείο Υγείας, αλλά και η κυβέρνηση συνολικά ανέχονται μια τέτοια κατάσταση. Γνωρίζω ότι ο Διονύσης Καλαματιανός έχει καταθέσει σειρά ερωτήσεων για την κατάσταση που επικρατεί στις δομές υγείας της Ηλείας, όμως, πέραν των υποσχέσεων και των αοριστολογιών, λύσεις δεν δίνονται.\nΓια να φτάσουμε στις πρόσφατες καταστροφικές πυρκαγιές του Αυγούστου, που κατέκαψαν το νομό για δεύτερη φορά σε σύντομο χρονικό διάστημα. Πραγματικά, είναι άδικη και υπονομευτική η κυβερνητική επιλογή που αφήνει εκτός οριζοντίων μέτρων στήριξης την πολύπαθη Ηλεία. Ένα νομό που έζησε τη φρίκη και την ισοπέδωση το 2007, με τις τότε φονικές πυρκαγιές. Που δεν στηρίχθηκε όπως θα έπρεπε και παρά τις υποσχέσεις δεν υπήρξε ποτέ η αποκατάσταση του και να μπορέσει να ανακάμψει. Σήμερα, λοιπόν, ξανά μια κυβέρνηση της ΝΔ, όπως και το 2007 επιλέγει να γυρίσει την πλάτη στην πυρόπληκτη Ηλεία.\nΕκτιμώ, λοιπόν, ότι όχι μόνο δεν είναι τοπικιστές οι πολίτες της Ηλείας, αλλά βιώνουν την κυβερνητική εκδικητικότητα. Εξάλλου, αυτό είχε τονίσει και από τη Διεθνή Έκθεση Θεσσαλονίκης ο Πρόεδρος του ΣΥΡΙΖΑ-ΠΣ Αλέξης Τσίπρας. Ίσως, οι προοδευτικές εκλογικές επιλογές των Ηλείων εξηγούν αυτή τη συμπεριφορά των κυβερνώντων.\n4. Ένας από τους τομείς στους οποίους ο ΣΥΡΙΖΑ μέχρι τώρα δυσκολεύεται να αυξήσει την επιρροή του, είναι η Τοπική Αυτοδιοίκηση. Πιστεύετε ότι το 2023 θα αλλάξει η τωρινή εικόνα κυριαρχίας της ΝΔ;\nΟ ΣΥΡΙΖΑ Προοδευτική Συμμαχία, ενώ εδώ και δέκα χρόνια- από το 2012- είναι ο μεγαλύτερος πολιτικός φορέας στην επιλογή των ψηφοφόρων της ιστορικής Αριστεράς και Κεντροαριστεράς, δεν έχει κατορθώσει να αντιστοιχήσει την παρουσία του και την επιρροή του στην τοπική αυτοδιοίκηση, στον χώρο της εργασίας, στην μαζικοποίησή του. Αυτό θα αλλάξει. Έχουμε μάθει από τα λάθη μας και στις εκλογές του 2014 και σε αυτές του 2019.Αυτό είναι κάτι με το οποίο πρέπει να συμφιλιωθούν οι πολιτικοί μας αντίπαλοι οι οποίοι σήμερα καταγράφουν μια απολυτη κυριαρχία.\nΗ Τοπική Αυτοδιοίκηση, παρά τις όποιες αδυναμίες και παθογένειες, αποτελεί διαχρονικά ένα θεσμό βαθύτατα δημοκρατικό, λόγω της άμεσης λαϊκής της νομιμοποίησης και ταυτόχρονα ιδιαίτερα αποτελεσματικό, λόγω της εγγύτητας των οργάνων της με τα προβλήματα των τοπικών κοινωνιών.\nΤα δύο πρώτα χρόνια της διακυβέρνησής της, η ΝΔ απέδειξε πως συνεχίζει να βλέπει τους ΟΤΑ όχι ως αυτόνομο πεδίο άσκησης πολιτικής δίπλα στις ανάγκες του πολίτη, αλλά ως ένα ακόμα πεδίο μεταφοράς των παθογενειών της κεντρικής διοίκησης και της κομματικής αντιπαράθεσης σε κάθε πόλη, σε κάθε χωριό σε κάθε γειτονιά. Το δόγμα που συμπυκνώνεται στις λέξεις «συγκεντρωτισμός, αδιαφάνεια, αυταρχική – προκλητική – πελατειακή διαχείριση», καλυμμένο πάντα με τον μανδύα του επιτελικού κράτους που αποδεικνύεται ανύπαρκτο στην πράξη, εφαρμόστηκε και στον τομέα της Αυτοδιοίκησης.\nΗ κυβέρνηση του Κ. Μητσοτάκη ευθύς εξαρχής μεθόδευσε μια ιεραρχημένη επίθεση στο θεσμικό πλαίσιο της Αυτοδιοίκησης, με την επιστροφή σε ένα εκλογικό σύστημα – έκτρωμα, που νοθεύει τη λαϊκή ετυμηγορία και εξασφαλίζει την εκλογή Δημάρχου ή Περιφερειάρχη με 43% και την απόλυτη πλειοψηφία των εδρών. Ταυτόχρονα, παρά τη σύσσωμη κατακραυγή, κατάργησε την αυτονομία των τοπικών κοινοτήτων και την ενδοδημοτική αποκέντρωση που είχε θεσπίσει ο «Κλεισθένης» (ν.4585/2018) με ξεχωριστά τοπικά ψηφοδέλτια, με δέσμευση πόρων και επιπλέον αρμοδιότητες, δίνοντας τότε σε χιλιάδες νέους ανθρώπους ένα κίνητρο συμμετοχής για το χωριό και τον τόπο τους, σε διακομματικούς στη συντριπτική πλειοψηφία τους σχηματισμούς. Η σημερινή κυβέρνηση του κ. Μητσοτάκη δίνει ένα σαφές μήνυμα προς όλους τους πολίτες: Η συμμετοχή τους στα κοινά της περιοχής τους θα πρέπει να είναι δύσκολη και υπό κομματικούς κυρίως όρους.\nΠέραν τούτου ουδέν. Παρά το γεγονός ότι από το βήμα της ΔΕΘ τον προηγούμενο Σεπτέμβριο, ο ίδιος ο Κ. Μητσοτάκης είχε δεσμευτεί ότι το νσ για τη ριζική αποκέντρωση του κράτους και την πολυεπίπεδη διακυβέρνηση θα έρθει προς ψήφιση στη βουλή μέχρι το τέλος του 2020, δεν έχει γίνει μέχρι και σήμερα απολύτως τίποτα. Ακόμα και το πόρισμα της επιτροπής υπό τον κ. Κοντιάδη, που η ίδια η κυβέρνηση είχε συστήσει προκειμένου να εξετάσει το σχετικό ζήτημα, θάφτηκε, καθώς από ό,τι φαίνεται η συμβολή της δεν ευθυγραμμίστηκε με τις κυβερνητικές επιδιώξεις.\nΠαράλληλα, η κυβέρνηση της ΝΔ, παρά τις μεγάλες προκλήσεις της περιόδου -υγειονομική κρίση, κλιματική κρίση και μεγάλης κλίμακας φυσικές καταστροφές- και τις ανάγκες που αυτές δημιουργούν, όχι μόνο έχει προχωρήσει σε συρρίκνωση της χρηματοδότησης των ΟΤΑ μέσω των ΚΑΠ, αλλά ταυτόχρονα ναρκοθέτησε και υπονόμευσε τη χρήση υφιστάμενων χρηματοδοτικών εργαλείων που παρέλαβε από την κυβέρνηση του ΣΥΡΙΖΑ ΠΣ, όπως το πρόγραμμα Φιλόδημος. Μια σειρά κρίσιμων και δρομολογημένων ως επί το πλείστον έργων και υπηρεσιών σε όλη την Ελλάδα, στους τομείς του περιβάλλοντος, της διαχείρισης υδάτων, της ύδρευσης και άρδευσης, της αποχέτευσης και της διαχείρισης απορριμμάτων έχουν ήδη καθυστερήσει αυτά τα δύο χρόνια και η υλοποίησή τους είναι αμφίβολη.\nΠρέπει να γίνει αποσαφήνιση των αρμοδιοτήτων μεταξύ του Κράτους και των ΟΤΑ με σκοπό την ουσιαστική ενδυνάμωση της αποκεντρωμένης διοίκησης και ιδιαίτερα των ΟΤΑ Β’ βαθμού. Η μετάβαση από το συγκεντρωτικό κράτος σ΄ ένα μοντέλο Περιφερειακής Διακυβέρνησης αποτελεί απαραίτητη προϋπόθεση για την αναπτυξιακή επανεκκίνηση της χώρας και τη βιώσιμη ανάπτυξη. Επιπλέον, οφείλει να επιτευχθεί η αποτύπωση των αρμοδιοτήτων που διατηρούνται στην Κεντρική Διοίκηση και τις Αποκεντρωμένες μονάδες του κράτους, ώστε να υπηρετείται ο επιτελικός τους ρόλος και ο περιορισμός των ασκούμενων εκτελεστικών αρμοδιοτήτων σε αυτές.\nΣτρατηγική σύγκλισης και σύνθεσης ευρύτερων προοδευτικών δυνάμεων και ευρύς ειλικρινής διάλογος ενόψει των Αυτοδιοικητικών εκλογών του 2023, με φόντο τον διάτρητο συνταγματικό εκλογικό νόμο για τους ΟΤΑ και με γνώμονα την ενίσχυση του ρόλου της αυτοδιοίκησης, με εκχώρηση οικονομικών και ανθρώπινων πόρων σε όλες τις τοπικές κοινότητες, του Δήμους και τις Περιφέρειες της χώρας. Ένα πλατύ μέτωπο προοδευτικών & δημοκρατικών αυτοδιοικητικών δυνάμεων, μπορούν και πρέπει να θεμελιώσουν ξανά μια συμμετοχική και αποτελεσματική τοπική αυτοδιοίκηση για την επόμενη μέρα. Αποτελούν πρωταρχικές μας αρχές η πολιτική συνεργασία και η δυνατότητα να συμπεριλάβουμε παρά να αποξενώσουμε και να δημιουργήσουμε αλληλεξάρτηση και όχι εξάρτηση. Τα προοδευτικά αυτοδιοικητικά σχήματα στη βάση προγραμματικών συμφωνιών, αποτελούν την ενδεδειγμένη απάντηση, απέναντι στα σχέδια της ΝΔ\nΠαρέμβαση Γ. Παπανδρέου για τις εκλογές στο ΚΙΝΑΛ – Επαφές με τους υποψηφίους\nΕπαφές με τον γραμματέα της Κεντρικής Πολιτικής Επιτροπής του Κινήματος Αλλαγής, Μανώλη Χριστουδουλάκη, τον.\nΚ. Μητσοτάκης: Tηλεφωνική επικοινωνία του Πρωθυπουργού με το Δήμαρχο Ιθάκης\nΤηλεφωνική επικοινωνία είχε σήμερα ο Πρωθυπουργός της χώρας Κυριάκος Μητσοτάκης με τον Δήμαρχο Ιθάκης.


Ενοικίαση αυτοκινήτου σε Μπούλια - Σύγκριση με τη Skyscanner\nΣυγκρίνετε τις επιλογές ενοικίασης αυτοκινήτου σε Μπούλια\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Μπούλια ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Μπούλια μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Μπούλια. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Μπούλια, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Μπούλια, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Μπούλια σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Μπούλια δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.\nΠτήσεις προς Μπούλια\nΞενοδοχεία σε Μπούλια\nΔιακοπές σε Μπούλια


Ντοματόσουπα με μους από λαβράκι και μύδια\nΗ Βαλσάμη γλίτωσε το σπίτι της από την κατάσχεση - Thursday, 14 June 2018 18:36\nΑυτό το Σάββατο όλοι οι Πατρινοί έχουν την ευκαιρία να κάνουν βολές με αγωνιστικά τόξα! - Friday, 22 June 2018 18:31\nΤσίπρας στον Προκόπη Παυλόπουλο: «Δεν θα τη γλιτώσω τη γραβάτα, θα τη φορέσω» - Friday, 22 June 2018 18:36\nΓια πολλά γέλια.... Άννα Διαμαντοπούλου: Να μην δίνεται απολυτήριο Λυκείου εάν ο μαθητής δεν γνωρίζει Αγγλικά - Friday, 22 June 2018 18:52\nΟι πιο απείθαρχοι και παρορμητικοί οδηγοί της Ευρώπης είμαστε οι Έλληνες - Δεν φοράμε ζώνη, οδηγούμε πιωμένοι - Friday, 22 June 2018 19:19\nΣαββατιανή Μεσημεριανή Κρασομπυροτσίπουρο Κατάσταση στο Νέον - Saturday, 19 May 2018 06:35\nΣερβίρετε τη σούπα με τα κομμάτια της μους όπως τα γιουβαρλάκια\nΧοντροκόβω 1 κιλό ντομάτες, τις αλατίζω και τις αφήνω στην άκρη για 30 λεπτά. Στη συνέχεια τις περνάω από τον μύλο των λαχανικών και παίρνω το ζουμί τους.\nΣε μια κατσαρόλα, σε μέτρια φωτιά, βράζω το ντοματόζουμο, μαζί με 1 κρεμμύδι, 1 καρότο, 50 ml ούζο, 2-3 κλωνάρια σέλινο και 2 σκελίδες σκόρδο, μέχρι να περιοριστεί στα 2/3 της αρχικής ποσότητας. Περνάω από σήτα τη σούπα, πιέζοντας με μια κουτάλα ώστε να περάσει όσο είναι δυνατόν και ο πουρές από τα λαχανικά. Αλατοπιπερώνω.\nΚόβω300 γρ. φιλέτο λαβράκι (χωρίς την πέτσα) σε μικρότερα κομμάτια και τα πολτοποιώ στο μπλέντερ, προσθέτοντας στο τέλος1 αβγό, χωριστά τον κρόκο από το ασπράδι. Μεταφέρω το μείγμα σε ένα μπολ και ανακατεύω με\n50 ml κρέμα γάλακτος, 15% λιπαρά.\nΚαθαρίζω εξωτερικά 25 μύδια με σύρμα κουζίναςκάτω από τρεχούμενο νερό. Αφαιρώ το «γένι», κρατώντας το μύδι με το ένα χέρι και τραβώντας το «γένι» με το άλλο με μια απότομη κοφτή κίνηση. Πετάω τα μύδια που είναι ανοιχτά πριν από το μαγείρεμα. Ζεσταίνω λίγο έ.π. ελαιόλαδο σε ένα βαθύ τηγάνι και γυρίζω τα μύδια για μερικά λεπτά, μέχρι να ανοίξουν. Πετάω όσα παραμείνουν κλειστά. Προσθέτω 1 κρεμμύδι, 1 σκελίδα σκόρδο και 2 κλωναράκια σέλινο, όλα ψιλοκομμένα, και σβήνω με 100 ml λευκό ξηρό κρασί. Μόλις εξατμιστεί το αλκοόλ, αποσύρω από τη φωτιά και κρατάω την ψίχα των μυδιών.\nΣε ένα μπολ ανακατεύω το μείγμα του ψαριού με τα μύδια και 1 μικρή καυτερή πιπεριά, ψιλοκομμένη. Βάζω την κατσαρόλα με τη σούπα σε μέτρια προς χαμηλή φωτιά να βράσει και με τη βοήθεια 2 κουταλιών κόβω σε ωοειδή σχήματα το μείγμα του ψαριού και των θαλασσινών και τα ρίχνω μέσα στη σούπα. Αφήνω να βράσουν για 2 λεπτά. Αν χρειαστεί, συμπληρώνω με λίγο νερό (υλικά για 4 άτομα).


Διευκρινίσεις στο Ελληνικό ΥΠΕΞ από τη Μόσχα - TheNewspaper.gr\n-178 min. ago-«Μεγάλη ανησυχία» προκαλεί η αύξηση εγκλημάτων με ακροδεξιό κίνητρο\n-177 min. ago-Επίσκεψη της Προέδρου της Δημοκρατίας στην Περιφερειακή Ενότητα Ξάνθης\n-159 min. ago-Νέο ρεκόρ κρουσμάτων το τελευταίο 24ωρο\n-140 min. ago-Στα 79 τα νέα κρούσματα στη Νότια Κορέα\n-120 min. ago-Ο Τραμπ ετοιμάζεται να προχωρήσει σε νέα μεγάλη πώληση όπλων στη Σαουδική Αραβία\n-117 min. ago-Κλείσιμο με άνοδο στη Wall Street\n-99 min. ago-Μεγάλη ημέρα για την Ευρώπη\n-97 min. ago-Στις 99.611 οι ηλεκτρονικές οικοδομικές άδειες από το ΤΕΕ\n-81 min. ago-Δύο νέα κρούσματα στην Κίνα\nΔιευκρινίσεις στο Ελληνικό ΥΠΕΞ από τη Μόσχα\nΠρώτη καταχώρηση: Τρίτη, 15 Ιανουαρίου 2019, 17:29\nΤο ρωσικό υπουργείο Εξωτερικών, διά στόματος του Ρώσου υφυπουργού Εξωτερικών Αλεξάντρ Γκρουσκό, απαντά σήμερα στη χθεσινή ανακοίνωση του ελληνικού υπουργείου Εξωτερικών, με την οποία ζητούσε από τη Ρωσία να μην παρεμβαίνει στις εσωτερικές υποθέσεις της Ελλάδας και να αναγνωρίσει την Πρώην Γιουγκοσλαβική Δημοκρατία της Μακεδονίας με το όνομα «Βόρεια Μακεδονία».\nΣυγκεκριμένα, ο Ρώσος υφυπουργός Εξωτερικών, Αλεξάντρ Γκρουσκό, σχολιάζοντας την ανακοίνωση του ελληνικού υπουργείου Εξωτερικών, δήλωσε ότι η Ρωσία δεν παρεμβαίνει στις εσωτερικές υποθέσεις της Ελλάδας, σε ό,τι αφορά την κατάσταση στην Μακεδονία, αλλά θα συνεχίσει να εκφράζει την γνώμη της στο ζήτημα αυτό, επειδή εμπίπτει στην αρμοδιότητα του Συμβουλίου Ασφαλείας του ΟΗΕ.\n«Με κανέναν τρόπο δεν παρεμβαίνουμε στις εσωτερικές υποθέσεις της Ελλάδας, αλλά σ’ εκείνα τα ζητήματα τα οποία εμπίπτουν στην αρμοδιότητα του Συμβουλίου Ασφαλείας του ΟΗΕ, η Ρωσία θα εκφράζει την γνώμη της», πρόσθεσε.\nΟ Γκρουσκό, αναφερόμενος στην χθεσινή ανακοίνωση του ρωσικού υπουργείου Εξωτερικών, στην οποία ασκείτο κριτική στην απόφαση της Βουλής των Σκοπίων να προβεί σε συνταγματικές τροπολογίες σε σχέση με την αλλαγή της ονομασίας της χώρας, είπε ότι υπήρξε η κύρια εκτίμηση για το «πώς διεξάγονταν οι συνομιλίες (μεταξύ Αθηνών και Σκοπίων για την μετονομασία της Μακεδονίας), υπό ποιες διεθνείς πιέσεις» και για την άνευ προηγούμενου παρέμβαση που επέδειξε η Δύση για να επιτύχει τους καθόλα κατανοητούς γεωπολιτικούς της στόχους.\nΤελευταία ενημέρωση: Τρίτη, 15 Ιανουαρίου 2019, 17:30


Sportingbet: Τα ημιτελικά του Champions League παίζουν εδώ! (05/05/21)\nLiveagones.gr » Sportingbet: Τα ημιτελικά του Champions League παίζουν εδώ! (05/05)\nSportingbet: Τα ημιτελικά του Champions League παίζουν εδώ! (05/05)\nΤετάρτη, 05 Μαΐ 2021\nΑνοιχτό σε κάθε πρόβλεψη δείχνει το ζευγάρι Τσέλσι – Ρεάλ Μαδρίτης. Το ματς παίζει στην Sportingbet! Οι δύο ομάδες αναδείχθηκαν ισόπαλες 1-1 στο «Alfredo di Stefanο». Ωστόσο μετά το… ορμητικό ξεκίνημα των «μπλε», οι «μερέγχες», ισορρόπησαν τον ρυθμό του αγώνα και τελικά διαχειρίστηκαν σωστά την κατάσταση.\nΣτο παιχνίδι της Μαδρίτης, η Τσέλσι ήταν αυτή που «μπήκε» πρώτη στο πνεύμα του αγώνα. «Χτύπησε» τη Ρεάλ Μαδρίτης στο αδύναμο της σημείο, στο κέντρο της άμυνας κι αν ο Τίμο Βέρνερ ήταν πιο εύστοχος, ίσως να είχαν προηγηθεί πιο νωρίς από το 14ο λεπτό και το γκολ του Πούλισικ. Ο εξτρέμ των Λονδρέζων, έγινε ο πρώτος Αμερικανός που σκόραρε σε ημιτελικά του Champions League, κάνοντας… βόλτα στην άμυνα των Μαδριλένων.\nLive Στοίχημα στα ημιτελικά του Champions League! Παίξε Νόμιμα 21+,UKGC,ΚΕΘΕΑ 1114,Ρυθμ Εμπ. Επικ: ΕΕΕΠ\nΣτις 17:15, για το Ελληνικό Πρωτάθλημα, διεξάγεται το πρώτο ματς της 5ης αγωνιστικής των playoffs. Ο Άρης αντιμετωπίζει εντός έδρας τον Ολυμπιακό. Οι «κίτρινοι» παραμένουν σε τροχιά Ευρώπης κι έπειτα από την ήττα με τον ΠΑΟΚ και την ισοπαλία με τον Αστέρα Τρίπολης αναζητούν την επιστροφή στα θετικά αποτελέσματα. Οι «ερυθρόλευκοι» κατέκτησαν το πρωτάθλημα, πέρασαν στον τελικό του Κυπέλλου και πλέον ο επόμενος στόχος είναι το νταμπλ!\nΤέλος στο ΟΑΚΑ, η ΑΕΚ αντιμετωπίζει τον ΠΑΟΚ. Σε ό,τι αφορά το πρωτάθλημα, οι «κιτρινόμαυροι» προέρχονται από την ισοπαλία με τον Παναθηναϊκό και την ήττα από τον Ολυμπιακό. Οι φιλοξενούμενοι, που είναι στο +3 από τους παίκτες του Μανόλο Χιμένεθ παραμένουν αήττητοι από το 3-0 στην έδρα του Παναθηναϊκού, σε ματς για την 2η αγωνιστική του μίνι πρωταθλήματος.


Μίλησαν και με Κωφίδη οι Ιρανοί - ΑΘΛΗΤΙΚΗ ΓΝΩΜΗ\nHome Unlabelled Μίλησαν και με Κωφίδη οι Ιρανοί\nΜίλησαν και με Κωφίδη οι Ιρανοί\nΓΝΩΜΗ Κυριακή, Ιανουαρίου 12, 2014\nΣυνεχίζουν κανονικά τον έλεγχο οι Ιρανικού ομίλου στην ΠΑΕ Ηρακλής ούτως να συντάξουν την έκθεση τους, και θα αποφασίσουν για την αγορά του Ηρακλή με την επιστροφή τους στην πατρίδα τους.\nΜετά την συνομιλία που είχαν με τον Γκιγιέρμο Όγιος, σειρά πήρε και ο υπεύθυνος ακαδημιών του Ηρακλή Σάββας Κωφίδης, όπου είχε συζήτηση εφ' όλης της ύλης όσον αφορά τις ακαδημίες του ποδοσφαιρικού Ημίθεου. Οι Ιρανοί εκπρόσωποι και ο Σάββας Κωφίδης είχαν μια πολύωρη συζήτηση όσον αφορά την οργάνωση που πρέπει να έχει μια ακαδημία όπως και διάφορα άλλα που αφορούν αυτά που πρέπει να έχει μια ακαδημία.\nΔιαπιστώνουμε πως οι Ιρανοί εκπρόσωποι δεν ήρθαν μόνο για τον οικονομικό έλεγχο αλλά να μάθουν και για τα πάντα όσον αφορά το ποδοσφαιρικό τμήμα. Το γεγονός αυτό μπορεί να χαρακτηριστεί και θετικός οιωνός για την συνέχεια των διαπραγματεύσεων, όμως σε καμία περίπτωση δεν μπορούμε να προδικάσουμε το αποτέλεσμα διότι οι αλλοδαποί συνεργάτες του Ιρανικού ομίλου απλά ήρθαν να κάνουν έναν εξονυχιστικό έλεγχο.\nAuthor: ΓΝΩΜΗ στις Κυριακή, Ιανουαρίου 12, 2014


Κατεβάστε το παιχνίδι Zombie Smashball 1.5 για το Android\nΟι προγραμματιστές του Gamepad Φυλή, ο οποίος ετοίμασε αυτό το παιχνίδι είναι μόνο η δεύτερη, η πρώτη ήταν μια δεξαμενή βομβαρδιστικό παιχνίδι, απολύτως δεν είναι δημοφιλής, ώστε αποφάσισαν να στραφούν από τις δεξαμενές για τα ζόμπι, κατά τη γνώμη μου - έχει αποδειχθεί, το παιχνίδι είναι τουλάχιστον αστείο, και πολύ δημοφιλής με τελικά το βρήκε, ή όταν να επενδύσουν σε διαφήμιση, αυτό θα συμβεί πολύ πιο γρήγορα.\nΩς ζόμπι, όχι μόνο χλεύασαν στα παιχνίδια, αλλά αυτό δεν έχω δει. Σήμερα, έχουμε τη διασκέδαση, αλλά η αιματηρή άθλημα, το οποίο θα παρουσιαστεί σε τρεις κλάδους - ποδόσφαιρο, βόλεϊ και μπάσκετ. Οι αθλητές και των δύο ομάδων θα είναι ζόμπι, αλλά η μπάλα είναι μια μπάλα του σιδήρου, η οποία είναι σε θέση να κόψει το κεφάλι του αντιπάλου, για παράδειγμα ... εάν η μονάδα πύλη αποτύχει.\nΑξίζει να σημειωθεί ότι όλοι οι αντίπαλοι εδώ πολύ έξυπνο, γι 'αυτό είναι ιδιαίτερα συνιστάται ότι μπορείτε πρώτα να λάβουν εκπαίδευση, έτσι ώστε ο πόνος σου θα είναι πολύ λιγότερο και μπορείτε να πάρετε μια πολλή ευχαρίστηση από το παιχνίδι.\nΧαρακτηριστικά ζόμπι Smashball:\nΩραία γραφικά καρτούν\nΤρία διαφορετικά αθλήματα για την ψυχαγωγία σας\nυπάρχει ένας τρόπος κατάρτισης για την κατάρτιση\nΤρεις τύποι των κανόνων (οι αναλογικές επίπεδα δυσκολίας)\nεκτεταμένη κατάστημα παιχνίδι όπου όλα πουλιούνται για τα χρήματα παιχνίδι\nΠέντε διαφορετικοί τύποι μπόνους\nγραφικά σε HD\nεθιστικό gameplay και υπέροχη μουσική\nΝτονάτα όχι, περισσότερο από αυτό, μπορείτε να κατεβάσετε το παιχνίδι δωρεάν\nΜεταξύ των ελλείψεων μπορεί να σημειωθεί η παρουσία των διαφημιστικών banner, το οποίο μπορεί μερικές φορές να βγει σε μια συγκεκριμένη θέση, αλλά την ίδια Angry Birds δεν είμαι σε δύσκολη θέση.\nΤο αποτέλεσμα: ένα φωτεινό και θετικό παιχνίδι που θα έκκληση σε όλους όσους αγαπούν τα σπορ, ή ζόμπι, ή και τα δύο, στην πραγματικότητα, δωρεάν Donat, κατά την άποψή μου - πρέπει να έχει! Επίσης, αν θέλετε ένα αρκετά περίπλοκο παιχνίδι με ένα κατάλληλο αντίπαλο, τότε αυτή είναι η ίδια περίπτωση, και προσθέτει μόνο την πολυπλοκότητα των μέτριο ενδιαφέρον, έτσι δεν είναι;\nκατεβάσετε Zombie Smashball 1.5\nΑνεβάστε ημερομηνία 2016-12-25 09:55\nμέγεθος 38.87 MB\nΌλες οι αιτήσεις Gamepad Tribe επί mob-core.com


Ξενοδοχεία σε: Carleton Place\nΠού να μείνετε σε: Carleton Place\nCarleton Place: Κορυφαία σημεία ενδιαφέροντος\nΜουσείο Carleton Place and Beckwith Heritage Museum\nCarleton Place: Αν σας ενδιαφέρει να επισκεφτείτε μουσεία, ενώ βρίσκεστε εδώ, θα μπορούσατε να ρίξετε μια ματιά στις εκθέσεις σε μέρη, όπως Μουσείο Carleton Place and Beckwith Heritage Museum. Αν θέλετε να απολαύσετε περισσότερες από τις πολιτισμικές επιλογές της περιοχής (Carleton Place), επισκεφτείτε το ακόλουθο μέρος: Δημαρχείο του Κάρλτον Πλέις.\nΔημαρχείο του Κάρλτον Πλέις\nΑξίζει σίγουρα να επισκεφτείτε αυτό το σημείο ενδιαφέροντος (Δημαρχείο του Κάρλτον Πλέις) που βρίσκεται 0,7 χλμ. από το κέντρο (Carleton Place).\nΜάθετε περισσότερα για: Carleton Place\nCarleton Place: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Carleton Place) θα βρείτε καταλύματα που ικανοποιούν τις ανάγκες όλων των ταξιδιωτών. Carleton Place: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Carleton Place), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Carleton Place) είναι εδώ με την εγγύηση χαμηλότερης τιμής μας.\nCarleton Place, Οντάριο: Περισσότερα ξενοδοχεία\nCarleton Place: Ξενοδοχεία με τη μεγαλύτερη βαθμολογία\nCarleton Place: Ξενοδοχεία που προστέθηκαν πρόσφατα\nΠόλεις κοντά σε Carleton Place\nΚαρπ - Ξενοδοχεία\nStittsville - Ξενοδοχεία\nΔείτε περισσότερα ξενοδοχεία σε: Carleton Place


Karapanagos : ΑΠ' ΤΙΣ ΣΙΩΠΕΣ ΣΑΣ ΚΑΤΑΛΑΒΑΙΝΟΥΜΕ ΠΕΡΙΣΣΟΤΕΡΑ!\nΕίσαι ουσιαστικά στη φάση που ζυγίζεις τα πάντα, βάσει πιθανοτήτων. Όλα αυτά, όμως, μέχρι να καταλάβεις πώς λειτουργεί, πώς σκέφτεται. Εντάξει, μπορεί και να σου πάρει περισσότερο χρόνο απ’ ό,τι συνήθως, όμως κάποια στιγμή θα αντιληφθείς τη νοοτροπία του.\nΠηγή: pillowfights, http://anonymoigr.blogspot.com


Απρίλιος 2017 – Σελίδα 87 – Kliktv.gr\nHome / 2017 / Απρίλιος (Page 87)\nH Ashley Graham είναι ένα από τα πιο γνωστά μοντέλα με γεμάτες καμπύλες σε όλο τον κόσμο. Παρά τα παραπάνω κιλά λοιπόν έχει κάνει καριέρα στο μόντελινγκ.\nΈνα από τα πιο διάσημα plus size μοντέλα, η 29χρονη Ashley Graham από την Νεμπράσκα των Ηνωμένων Πολιτειών, επανέρχεται με νέα φωτογράφιση, αισθησιακή και θελκτική όσο ποτέ.\nΣε μια άκρως προσεγμένη φωτογράφιση επέλεξε σέξι πετρόλ εσώρουχα και με βλέμμα όλο νόημα χαμογέλασε στο φωτογραφικό φακό. Το αποτέλεσμα πολύ καλό!\nΗ φωτογράφιση έγινε για λογαριασμό του περιοδικού Vogue.\nΗ φωτογενής γυναίκα πήρε πολλές πόζες και για τους λάτρεις των juicy γυναικών το εγχείρημα κρίνεται άκρως ερωτικό. Εκτός από εσώρουχα η Ashley ποζάρει και με σέξι lingerie.\nSpoiler Alert: Αυτός είναι ο παίκτης που αποχωρεί αυτή την εβδομάδα!\nΠοιος θα αποχωρήσει αυτή την εβδομάδα από το Survivor; Η απάντηση διέρρευσε για ακόμα μία φορά!\n«Αποχωρεί ο Στέλιος Χανταμπάκης, είναι οριστικό» αποκάλυψε η Κλεοπάτρα Πατλάκη στην εκπομπή της Χριστίνας Λαμπίρη το μεσημέρι της Δευτέρας.\nΗ ίδια είπε πως, σύμφωνα με τις νέες διαρροές, η επόμενη νίκη ανήκει στους Μαχητές, με τον τραυματισμό του Γιώργου Αγγελόπουλου να ανησυχεί την ομάδα των Διασήμων.\nΤο ρεπορτάζ της Κλεοπάτρας Πατλάκη θέλει, επίσης, τον τελικό να διεξάγεται στην Ελλάδα και όχι στον Άγιο Δομίνικο.\nTo Αudi S3 Cabrio της ABT βγάζει 400 άλογα\nΗ γνωστή μας, γερμανική εταιρεία βελτιώσεων ABT παρουσιάζει ένα αναβαθμισμένο Audi S3 Cabrio, το οποίο προσφέρει δύναμη και επιδόσεις αντίστοιχες με αυτές του RS3.\nΗ ABT τοποθετεί λοιπόν στον 2λιτρο TFSI κινητήρα του S3 Cabrio ένα νέο πρόγραμμα και σπορ καταλύτη, ώστε να αυξήσει την ισχύ του στα 400 άλογα (+90 ίπποι) και τη ροπή στα 500 Nm (+100 Nm). Στις επιδόσεις, μετά την αναβάθμιση αυτή το 0-100 km/h έρχεται σε μόλις 4,6 sec, όντας μόνο 0,5 δευτερόλεπτα πιο αργό από το Audi RS 3 Sportback. Πάντως, για αυτούς που θέλουν μια πιο «ήπια» αναβάθμιση, η ABT προσφέρει και αύξηση της δύναμης στα 370 άλογα, μαζί με ροπή η οποία αγγίζει τα 480 Nm.\nΕκτός τώρα από τον κινητήρα, η Audi βελτιώνει τα οδικά χαρακτηριστικά του S3 Cabrio τοποθετώντας σπορ αντιστρεπτικές και στους δύο άξονες. Οπτικά, ξεχωρίζουν οι νέοι αεραγωγοί στους τονισμένους θόλους και οι καινούργιες ζάντες από 18 έως 20 ίντσες. Η τελική πινελιά έρχεται από το λογότυπο της ABT που προβάλλεται στην άσφαλτο όταν ανοίγει η πόρτα, μαζί με το νέο μπουτόν για την εκκίνηση του κινητήρα, που φέρει φωτιζόμενο το λογότυπο της εταιρείας.\nJeep Wrangler Chief και Smoky Mountain Editions\nΗ Jeep παρουσιάζει ακόμη δύο εκδόσεις της τωρινής γενιάς του Wrangler, λίγους μήνες προτού παρουσιαστεί η επόμενη γενιά. Η πρώτη ονομάζεται Chief και είναι βαμμένη σε μπλε/γαλάζιο χρώμα με λευκό hardtop, διακοσμητικές λωρίδες, ζάντες 17″, ασημί αλουμινένια διακοσμητικά και 4 Wheel Drive αυτοκόλλητα. Η έκδοση Smoky Mountain είναι βαμμένη σε μαύρο χρώμα, φορά ζάντες 18″ […]Jeep Wrangler Chief και Smoky Mountain Editions\nΜουσείο για το αποτυχημένο πραξικόπημα «χτίζει» ο Ερντογάν\nΟι εργασίες για το μουσείο αναμένεται να ξεκινήσουν τον ερχόμενο Ιούνιο και το έργο υπολογίζεται πως θα ολοκληρωθεί μέχρι το τέλος του 2018.\nΤο υπουργείο Πολιτισμού της Τουρκίας έχει ήδη ετοιμάσει τα σχέδια για ένα τεράστιο νέο μουσείο έξω από την Άγκυρα που θα είναι αφιερωμένο στην αποτυχία του πραξικοπήματος της 15ης Ιουλίου κατά του τούρκου προέδρου Ρετζέπ Ταγίπ Ερντογάν, όπως μετέδωσε το τουρκικό πρακτορείο ειδήσεων Αναντολού.\nΠροηγούμενα 1 … 86 87 88 … 169 Επόμενα